» Više od 350 učesnika na vebinarima o EU programima - EU programi / EU Programmes\nViše od 350 učesnika na vebinarima o EU programima\nIako je kriza izazvana pandemijom virusa korona uticala i na aktivnosti projekta Podrška učestvovanju u EU programima, ipak je pronađen način da se potencijalnim podnosiocima predloga projekata za neki od 12 EU programa koji su dostupni Srbiji, ponudi alternativa i nastavi se sa obukama.\n„Kao i mnogi drugi, preorjentisali smo se na onlajn obuke i tokom maja organizovali tri vebinara na temu pripreme predloga projekata i jedan na kome je predstavljen program „Evropa za građane i građanke“, kaže vođe tima Maksimilijan Fedinger.\nViše od 350 učesnika potvrdilo je potrebu za nastavkom obuka ovog tipa, a gosti vebinara bili su i predstavnici institucija –Tanja Cincar Knežević programski menadžer iz Delegacije Evropske unije u Srbiji i Ana Drljević, predstavnik Ministarstva za evropske integracije, koje je glavni korisnik projekta.\nGovoreći o posledicama krize izazvane virusom COVID19, Cincar Knežević je rekla da je došlo do prolongiranja programiranja nove finansijske prespektive IPA 3 (2021 – 2027), koja je trebalo da bude usvojena na nedavno održanom samitu zemalja EU u Zagrebu. Istovremeno, kriza je dovela i do zastoja ili čak suspenzije implementacije tekućih i započinjanja novih EU projekata, objasnila je program menadžer u Delegaciji EU.\n„U Srbiji je trenutno dostupno 12 EU programa, a očekuje se i dodatno povećanje njihovog broja. Budući da posle prve analize nismo bili zadovoljni učešćem domaćih projekata, sada nam je cilj da i kroz projekte poput ovog – Podrška učešću u EU programima – korigujemo nedostatke i imamo što više uspešnih projekata iz Srbije“, rekla je predstavnik Delegacije EU u Srbiji. Ona je naglasila da je cilj i da se poveća vidljivost EU programa, kao i da nacionalne kontakt osobe ojačaju svoje kapacitete da odgovore potrebama aplikanata.\nPredstavnik MEI, Ana Drljević izrazila je zadovoljstvo što se projekat brzo prilagodio novonastalim okolnostima i nastavio sa planiranim obukama putem vebinara. Smatra da je bitno održati kontunuitet u sprovođenju projektnih aktivnosti.\n„Nadam se da će odziv na predstojećim vebinarima biti što veći, jer će učesnici imati priliku da postave pitanja predavačima, stručnjacima koji imaju dugogodišnje iskustvo apliciranja na projektima u okviru pojedinih EU programa. Planirano je i predstavljanje pojedinih EU programa od strane nacionalnih kontakt osoba, što je takođe prilika za učesnike vebinara da dobiju odgovore na mnoga pitanja koja im mogu olakšati buduće apliciranje“, rekla je Ana Drljević.\nJedan od 12 dostupnih programa je „Evropa za građane i građanke“ za čiju je promociju u Srbiji zadužena Kancelarija za saradnju sa civilnim društvom Vlade Republike Srbije. U saradnji sa kancelarijom program smo predstavili na jednom od vebinara, koji je ujedno bio i najposećeniji. Nacionalna kontakt osoba zadužena za program, Sanja Atansković Opačić objasnila je strukturu i ključne karakteristike programa, njegove ciljeve i prioritete i mogućnosti za aplikaciju. Ona je detaljno razjasnila kako izgleda priprema dokumentacija za podnošenje predloga projekta, kako se definiše budžet, ali i kako se popunjava formular za apliciranje. Sanja Atanasković Opačić najavila je i da je novi rok za prijavu projekata za program „Evropa za građane i građanke“ 1. septembar.\n„Prošle godine 47 korisnika apliciralo je kao nosilac projekta, a odobreno je 9 projekata. Međutim, čak 76 organizacija imalo je partnerski status na odobrenim projektima i povučeno je oko 400 hiljada evra, što predstavlja sedam puta više novca od godišnjeg učešća Srbije u ovom programu“, rekla je nacionalna kontakt osoba za ovaj EU program.\nBudući da za vebinare vlada veliko interesovanje, kao i za predstavljanje EU programa na ovaj način, projekat će nastaviti da ih organizuje i u junu. Svi dosadašnji vebinari su snimljeni i nalaze se na platformi za onlajn obuku o EU programima.


Za crnogorske aerodrome zainteresovani i Indijci – Bankar.me\nJanuary 3, 2019 AVIO SAOBRAĆAJ, Članci, CRNA GORA, SVE VIJESTI Leave a comment\nOdređenih izmjena u koncesionom ugovoru je bilo ali njima su se otklonile određene nejasnoće i uticale su na povećanje broja zainteresovanih kompanija za zakup crnogorskih aerodroma.\n„Postoji ogromno interesovanje koncesionara iz čitavog svijeta, Indija, Južna Koreja, Turska, Francuska, oko 20 kompanija je zainteresovano za koncesiju nad crnogorskim vazdušnim lukama”, rekao je Nurković za portal Standard.\nVeoma je važno, kako dodaje, što je usvojen kolektivni ugovor i tako zaštićeni svi radnici Aerodroma Crne Gore.\n“Zaposleni biće tretirani shodno kolektivnom ugovoru koji je usvojen na sjednici Vlade Crne Gore i aktuelnom zakonu o radu”, ističe on.\nOd budućeg koncesionara, prema riječima Nurkovića, Vlada će tražiti da u prve tri godine koncesije investira minimum 80 miliona u naše aerodrome.\n“Period koncesije je 30 godina, avansna uplata je minimum 100 miliona, minimum 10 odsto godišnja naknada od bruto prihoda. U prve tri godine minimum investicija je 80 miliona, sve u cilju poboljšanja stanja na nasim aerodromima. Investicije su neophodne što prije, iz tih razloga tražimo da u prve tri godine trajanja koncesije bude dosta investirano na aerodromima”, zaključio je Nurković.\nCjelokupan posao, kako je ranije saopšteno biće završen do septembra naredne godine, kada će crnogorski aerodrome definitivno biti dati pod zakup nekoj kompaniji.\nPrevious Ukinut pritvor bivšim i sadašnjim službenicima Atlas grupe\nSljedeći U 2019. rekonstrukcija prvog bloka i izgradnja toplane za Pljevlja


Njujork Tajms: Drugi talas pandemije u Evropi smrtonosniji nego prvi - Naši u svetu\nObjavljeno 04/12/20 u 23:00\nfoto: Tanjug/AP Photo/Marco Ugarte\nDo početka juna, Evropa je postepeno izlazila iz prvog talasa epidemije, koji je snažno pogodio. Stroge mere karantina su tada ukinute, a EU je ohrabrivala otvaranje granica, dok su građani bili željni odmora.\nMeđutim, drugi talas pandemije nagnao je vlade da uvedu nove restrikcije i mere karantina, što je zadalo novi udarac evropskim ekonomijama. Optimizam s početka leta je nestao, a zamenila ga je spoznaja da je ublažavanje mera dovelo do smrti na hiljade ljudi nekoliko meseci pre moguće vakcine.\nSada je poznato da je drugi talas pandemije u Evropi bio smrtonosniji nego prvi. U 31 zemlji koju nadgleda Ervopski centar za kontrolu i prevenciju bolesti tokom novembra je preminulo skoro 105.000 ljudi, što je više nego što je potvrđeno u aprilu. U Italiji svakodnevno umire isto onoliko ljudi kao što je bio slučaj kada se Bergamo nalazio u fokusu pažnje svetske javnosti. U većini zemalja, broj novih smrtnih slučajeva veći je nego ikada ranije.\nZapadnoevropske zemlje, kao što su Italija i Belgija, pandemija je tokom jeseni pogodila gotovo jednako snažno kao i tokom prvog talasa. Situacija u Portugalu je gora nego što je to bio slučaj ranije, dok je u Nemačkoj stanje otprilike slično kao i pre. Neke zemlje, uključujući Veliku Britaniju, beleže poboljšanje situacije, a najbolje su prošle Norveška, Irska i Finska.\nSkoro svaka zemlja u centralnoj i istočnoj Evropi, koje su prošle relativno dobro tokom prvog talasa, sada beleže alarmantan porast broja novozaraženih i umrlih.\nDo ovakve situacije je došlo nakon što su mnoge evropske zemlje požurile sa ublažavanjem mera, a koje je otpočelo ranije nego što je bilo navedeno u preporukama Evropske komisije, kako navodi Njujork tajms.\nNeke zemlje, posebno na jugu kontinenta, preuzele su veliki rizik kada su primile turiste u julu, u pokušaju da sačuvaju na milione radnih mesta. Podstaknuto je otvaranje granica unutar EU, iako su za putnike sa strane i dalje ostale zatvorene.\nViše od četiri miliona ljudi posetilo je Španiju u julu i avgustu, često bez zahteva za test ili samoizolaciju po dolasku i povratku. Turisti su organizovale privatne žurke po vilama na Mediteranu, uprkos vladinim restrikcijama, koje su često odnosile samo na javna mesta.\nU Belgiji ljudi koji su se vraćali sa letovanja u inostranstvu nisu testirani po povratku u domovinu, dok zahtev za odlazak u karantin nije poštovan u prevelikoj meri. Broj novih slučajeva zaraze ponovo je počeo da raste u septembru.\nOsim sezone odmora, lažan osećaj da će otvaranje dovesti do brzog ekonomskog oporavka dovelo je do toga da mnoge vlade donesu odluke koje su podržavale ovakvu logiku.\nEkonomske prognoze, međutim, ukazuju na to da su mali dobici tokom leta zanemarljivi u poređenju sa gubicima tokom drugog talasa epidemije. Očekuje se da će na nivou čitave EU u toku ove godine biti zabeležen pad veći od sedam odsto.\nPredsednica Evropske komisije Ursula von der Lajen je krajem oktobra priznala da je očigledno da su mere ublažene isuviše rano.\nU nekim slučajevima porastu broja obolelih dovela je, između ostalog, i politička situacija. Uprkos porastu broja novobolelih, u Češkoj su 3. oktobra održani izbori, koji su samo pogurali uvođenje mera karantina.\nSlična situacija zabeležena je u Poljskoj. Ova zemlja se sada bori sa drugim talasom pandemije, koji zdravstveni sektor dovodi blizu kolapsa.\nNekoliko zemalja koje su blagovremeno reagovale uspele su da izbegnu ovako dramatična scenarija. Danska, Finska, Island i Norveška se nisu suočile s drugim talasom epidemije.\nIrska je zabeležila manje od 300 smrtnih slučajeva od 1. septembra, što je 15 odsto od ukupnog broja preminulih tokom prvog talasa, nakon strogog karantina koji je uveden po drugi put.\nFrancuske vlasti u borbi sa britanskim virusom!\n17/01/21 u 22:30 0\nKada dođe na mesto predsednika SAD, Džozef Bajden planira da odmah ukine neke od najkontroverznijih odluka svog…\nUžas u Melburnu: Hrvatica ubila troje dece, pa presudila sebi! Komšije i…\n17/01/21 u 19:00 0\nTragična smrt majke i troje dece u australijskoj porodici hrvatskih korena zavila je u crno inače mirno i tiho…\n17/01/21 u 13:00 0\nU Nemačkoj su u poslednja 24 sata potvrđena 13.882 nova slučaja korona virusa, a preminulo je 445 osoba, saopštio…\nKako ćemo putovati u 2021?! Korona donosi NOVA PRAVILA i CENE a ovako bi mogli da…\n17/01/21 u 07:00 0\nUmesto viza sada bi prvi uslov mogla da bude vakcina!\n16/01/21 u 20:30 0\nEjmi Lonzberi, majka Milana Lončara, mladića srpskog porekla koji je u četvrtak uveče ubijen u Filadelfiji dok…\n16/01/21 u 12:00 0\nHrišćansko-demokratska unija (CDU) nemačke kancelarke Angele Merkel dobila je danas novog šefa -Armina Lašeta. U…\n16/01/21 u 08:30 0\nNiskotarifni avio-prevoznik RajanEr (Ryanair) privremeno je suspendovao sve svoje operacije na tržištima u bivšoj…\n15/01/21 u 22:30 0\nLegendarni Dijego Armando Maradona ostavio je ogroman dug nakon svoje smrti. Argentinski mediji navode da je…\n15/01/21 u 19:31 0\nŠirom sveta počela je vakcinacija, koja bi trebalo, pored zaštite od virusa, da svima omogući i slobodno i sigurno…\n15/01/21 u 16:30 0\nMinistar zdravlja Austrije Rudolf Anšober preneo je danas da je do sada oko 100 sumnjivih slučajeva na novi…\n15/01/21 u 10:30 0\nMuzičaru Vladi Georgievu ukinuta je zabrana ulaska u Crnu Goru, koju je donela prethodna vlast. Rešenje o…\n14/01/21 u 21:30 0\nNa 17. Međunarodnoj Žautikovskoj olimpijadi iz matematike, fizike i informatike, koja je ove godine održana na…\n14/01/21 u 18:00 0\nHumanitarna organizacija “Srbi za Srbe” objavila je svoj godišnji Izveštaj o protoku doniranog novca. U njemu se…\nCDU za vikend bira naslednika Angele Merkel, evo ko je “u trci”\n14/01/21 u 15:00 0\nNemačka vladajuća Hrišćansko-demokratska unija (CDU) bira za vikend novog lidera, a za mesto šefa ove najjače…\n14/01/21 u 12:00 0\nDemonstranti u Briselu, glavnom gradu Belgije, zapalili su ulaz policijske stanice i policijsko vozilo tokom…\n13/01/21 u 19:30 0\nDanašnje zasedanje Predstavničkog doma prati ogromno obezbeđenje, a među njima su i pripadnici Nacionalne garde,…


Dr Predrag Kon je u razgovoru za "RTS" rekao da je intenzitet prenošenja virusa u Beogradu od početka izuzetno visok. Trenutno smo, kaže, u nedelji maksimuma kada je reč o porastu broja novozaraženih.\nVlada Srbije danas treba da izglasa nove mere - zatvaranje noćnih klubova i kafića u Beogradu od 23.00 do 6.00, kazne za nenošenje maske u prevozu i maksimalan broj od 100 ljudi u zatvorenom prostoru.\nNošenje maski od presudne važnosti\nDr Kon ponavlja da je najosnovnija mera korišćenje maske, uz kažnjavanje ako se to ne čini.\n- Ta mera potpuno sprečava transmisiju virusa u zatvorenom prostoru - rekao je Kon.\nSLUČAJ KOJI POTRESA SRBIJU Dva muškarca poslata na lečenje u Užice, odatle su vraćeni i potom umrli u Sjenici: Iz užičke bolnice kažu - OFORMLJENA KOMISIJA ZA NADZOR\nIstiče da, ako se nove mere budu poštovale, ostaje samo teoretska mogućnost da dođe do povećanja broja obolelih.\n- Ako svi nose maske, 99 posto se smanjuje prenošenje virusa, To je dovoljna mera da znatno olakša ovu situaciju i da iz nepovoljne situacije pređemo u nesigurnu - kaže Kon.\nDa li je mogla da se predvidi ova situacija\nDr Kon je rekao da je nakon fudbalske utakmice sa velikim brojem navijača moglo da se sumnja na veći broj zaraženih, ali teško da je moglo da se predvidi šta će se dogoditi.\n- Nastupalo je toplije vreme i čitav odnos prema merama zasnivao se na tome da će preko leta intenzitet znatno oslabiti. Međutim, njegov potencijal nije oslabio. To je situacija koja jeste neočekivana na neki način - rekao je Kon.


Redovi ispred banaka u kojima ima i lica starijih od 65 godina česta su pojava u brojnim gradovima Srbije. Pre samo nekoliko dana takva slika viđena je u centru Zaječara, a građani se „brane“ činjenicom da im novac treba i da nemaju drugog načina nego da sami odu u banku po njega. Međutim, iz Narodne banke Srbije nude rešenje.\nU trenutku vanrednog stanja koje je na snazi u čitavoj državi zbog pojave korona virusa, neretko se dešava da u brojnim gradovima Srbije ima onih koji propisane mere Vlade ne poštuju na adekvatan način. Slična situacija mogla se videti početkom ove nedelje i na ulicama Zaječara, kada je veliki broj građana među kojima je bilo o istarijih od 65 godina stajalo u redovima ispred banaka bez adekvatne zaštite.\nUz komentar da nisu imali drugog načina da podignu novac i kupe neophodne namirnice, građani su pronalazili opravdanja zbog čega su kršili propisane mere.\n„A kako drugačije da podignemo novac i kupimo hranu, kad nemam karticu za bankomat, pa novac ne mogu da podignem nedeljom od 4 do 7 kad mi je dozvoljeno kretanje“, pravdao se jedan Zaječarac na društvenim mrežama.\nStariji građani mogu da ovlaste mlađe za podizanje novca: Procedura je jednostavna\nZamenica guvernera Narodne banke Srbije Dragana Stanić rekla je da građani stariji od 65 godina po jednostavnijoj proceduri sada mogu da ovlaste nekoga da im u banci podigne novac i da je zbog toga uvedeno ograničenje podizanja do 80.000 dinara na šalterima u banci.\nOna je za Radio-telviziju Srbije dodala da to ograničenje – do 80.000 dinara, ne važi za podizanje novca na bankomatima.\nStanić je rekla da penzioneri mogu da ovlaste nekoga po proceduri koja nije moguća u redovnim okolnostima – odnosno da popune formular banke, ili formular Narodne banke Srbije ili svojeručno napišu ovlašćenje koga ovlašćuju da podigne novac i koliko novca da podigne.\n„Potrebno je samo da penzioneri pozovu banku i obaveste o tome da žele nekoga da ovlaste, a da ih banka onda povratno zove da proveri da li su oni zvali“, kaže Stanić.\nnarodna banka srbije podizanje novca na bankomatima pojednostavljena procedura


KVAKA 23: DA SE NE ZAVARAVAMO - Glas Šumadije\nNaslovna > Doba korone > KVAKA 23: DA SE NE ZAVARAVAMO\nKVAKA 23: DA SE NE ZAVARAVAMO\nDoba korone Društvo Video\n29/03/2020 29/03/2020 425Ostavi komentar na KVAKA 23: DA SE NE ZAVARAVAMO\nGrađani ne bi trebalo da budu zavarani lepim vremenom i izlaze u šetnju uz misao „neće valjda mene“, jer takvo pravilo u medicini ne postoji, izjavio je u intervjuu FoNetu predsednik Crvenog krsta Srbije (CKS), profesor dr Dragan Radovanović, koji smatra da bolesni samo imaju želju da ozdrave, ali da se posle vraćaju starim navikama.\nRazgovarala Danica Vučenić.\nLjudi kada su bolesni imaju samo želju da ozdrave, a kada ozdrave, onda zaborave sve prioritete u svom životu i vraćaju se starim navikama, objasnio je Radovanović u serijalu razgovora Kvaka 23.\nGovoreći o poukama krize sa epidemijom korona virusa, on je novinarki Danici Vučenić izjavio da je CKS već „mnogo naučio iz katarstrofa kroz koje smo prošli, poput poplava“.\nU analizi „slabih tačaka došao je do zaključka da je psihocijalna pomoć građanima od izuzetne važnosti“, rekao je Radovanović i ocenio da je taj segement sada razvijen, primenjuje se planski i uz angažman velikog broja ljudi.\nPrema njegovom tumačenju, „u ljudskoj je prirodi se da brzo zaborave katastrofe, ali nam profesionalna savest nalaže i obavezuje nas da iz ovoga izvučemo pouke i budemo spremniji za sledeći izazov“.\nKako je istakao, u ovom trenutku prioriteti CKS su „stariji ljudi koji ne mogu da napuste svoje domove, a imaju potrebu za hranom, lekovima, sanitetskim sredstvima“.\nOni se ili preko kol centara CKS ili pozivanjem kriznih štabova javljaju da bi im pomogli mobilni timovi, objasnio je Radovanović, hirurg u bolnici „Dragiša Mišović“, koja je sada jedan od centara za lečenje od Covida 19.\nOd početka krize, do 28.marta, kako je istakao, 1.633 volontera i 548 profesionalaca CKS dostavili su pomoć za 31.970 ljudi i, pri tome, prešli 43.180 kilometara.\nPrema rečima Radovanovića, prednost CKS je veliko iskustvo koje ima u odnosu na druge humanitarne organizacije, jer više od 140 godina, u skladu sa striktnim procedurama i planovima, deluje u različitim krizama i katastrofama.\nCrveni krst u vanrednoj situaciji deluje na lokalnom i na nacionalnom nivou sa „160 lokalnih timova u opštinama i gradovima, četiri regionalna tima na Kosovu i Metohiji i tri nacionalna tima“, naglasio je Radovanović.\nIstičući da je angažovano ukupno između dve i dve i po hiljade ljudi, on je napomenuo da je, uprkos krizi, od velike važnosti da se zadrže i postojeći programi, poput narodnih kuhinja.\nNarodne kuhinje su neophodne za život ljudi u 77 sredina sa 33.000 korisnika, precizirao je Radovanović, ističući važnost i programa podrške starim licima, ali i dobrovoljnog davanja krvi, koje funkcioniše i u ovom uslovima.\nKada je reč o delovanju u vremenu krize, pored pomoći penzionerima, on je naglasio da CKS priprema pakete pomoći obezbeđuje humanitarne donacije za neformalna naselja, koja su u najvećem broju mesto stanovanja pripadnika ekstremno ugrožene romske zajednice.\nUpitan o sudbini beskućnika, koji sada dodatno trpe posledice usled vanrednog stanja i ograničene slobode kretanja, Radovanović je odgovorio da CKS pomaže i njima.\nTo je započeto i ranije, kroz poseban program posvećen ovoj grupi građana, mada su oni, kako je ukazao, „prilično zatvorena grupa“, a neretko i odbijaju pomoć.\nUprkos tome, Radovanović je upozorio da su oni, u odnosu na način života, zdravstveno stanje i imuni sistem, „u ovoj krizi izuzetno izloženi i ranjivi“.\nUveren da u društvu „postoji solidarnost“, on je podsetio da smo to pokazali više puta u prošlosti, što se videlo i pre nekoliko godina u načinu na koji smo dočekali hiljade migranata, „za razliku od brojnih drugih zemalja“.\nRadovanović, međutim, osuđuje stigmatizaciju raznih društvenih grupa, uključujući i povratnike iz inostanstva, i poručuje da je „ona nedopustiva“, ali misli da „većuna građana to ne podržava“.\nNaravno da se ljudi vraćaju, ovo je njihova zemlja, istakao je on, „ali je važno i da se pridržavaju pravila koja su propisana“.\nDa ne ugrožavaju druge proslavama koje su izvor opasnosti za čitavu zajednicu“, predočio je predsednik CKS, uz konstataciju da „svi građani moraju da poštuju uvedena pravila“.\nUpitan da li je kriza i profesionalni i humanitarni izazov, Radovanović je uzvratio da je celog života, kao hirirg i lekar, suočen sa izazovima, uključujući i naviku da nosi hirušku masku.\nKako je opisao, njegova profesionalna karijera je takva „da se suočava sa borbom između života i smrti, sa borbom da pacijent ne umre, ali i da živi sa tim da nekada porodici moda da saopšti tragičnu vest“.\nZato sada, uprkos velikoj krizi, Radovanović „nije zbunjen, jer ga je profesija lekara naučila da, kada postoji bolest, ona mora da se reši“.\nAli, za razliku od hirurgije kojom se bavim, koja je najegzaktnija grana medicine i funkcioniše prema svim pravilima dobre prakse, „u ovome sada nemamo iskustvo i ne možemo u potpunosti da primenimo dobru praksu“, rekao je Radovanović.\nMnogo je nepoznatih, „ali ipak imamo neki plan i borimo se“, naglasio je on i pozvao se na procene epidemiologa da su „neka četvrta, peta i šesta nedelja ključne, kada će se pojaviti najveći broj zaraženih, pa i smrtnih slučajeva“.\nZato je važno da se striktno pridržavamo propisanih mera, ponovio je Radovanović i podsetio da lekari znaju kako da se bore protiv bakterija, jer za njih postoje antibiotici, dok za viruse nema leka i „jedini način da se sa njima izborimo je preventiva.\nKako je napomenuo, zdravstveni sistemi mnogo bogatijih zemalja od naše „skoro su se slomili pod pritiskom broja zaraženih ljudi, jer nisu na vreme bile uvedene preventivne mere“.\nGovoreći o prizorima vojničkih kreveta na Beogradskom sajmu, ocenjuje da je to „privremena bolnica velikog kapaciteta, za loš slučaj da u jednom trenutku imamo mnogo ljudi koji su inficirani, a ne smeštaj prema kriterijumima hotela“.\nTo je, tvrdi Radovanović, „urađeno prema savetima i iskustvu kineskih lekara, koji su uspeli da suzbiju zarazu ograničavanjem kretanja i izolacijom inficiranih“.\nKako je procenio, „najgori scenario bio bi da se pojavi veliki broj slučajeva za kratko vreme, veliki broj zaraženih sa kliničkom slikom i veliki broj najtežih slučajeva koji zahtevaju mehaničku ventilaciju“.\nOn se, ipak, nada da se to „neće dogoditi, jer propisane mere, za sada, sprečavaju eksponencijalni rast koji se dogodio u Italiji i koji se trenutno događa u pojedinim gradovima Sjedinjenih Američkih Država“.\nGrađani, međutim, ne bi trebalo da budu „zavarani lepim vremenom i da izlaze u šetnju uz misao ‘neće valjda mene’, jer takvo pravilo u medicini ne postoji“, zaključio je Radovanović.\nFotografije: Fonet, Ognjen Stevanović\nPritisak na naš sistem „sada je veći nego pre sedam dana, ali zabrana kretanja starijima od 65 godina daje rezultate, jer se na primeru Italije vidi da je skoro 80 odsto preminulih starije od 70 godina“, obrazložio je Radovanović.\nUpozorava, ipak, da je svaki organizam poseban i da ga treba tako i posmatrati, kao „crnu kutiju“, budući da prema nekim parametrima možemo biti zdravi, ali svako ima nekakve predispozicije.\nOne se, prema objašnjenju Radovanovića, „možda nisu ispoljile, a mogu da smanje imuni odgovor, što važi i za mlade i zato treba biti oprezan“.\nTagovi: Danica Vučenić doba korone Dragan Radovanović Kvaka 23\nU ŠUMADIJSKOM OKRUGU DO DANAS 24 OSOBE POZITIVNE NA KORONA VIRUS\nIZ KRAGUJEVAČKOG INSTITUTA 40 UZORAKA POPODNE ODVEZENO NA TORLAK\nSIMPOZIJUM NA FAKULTETU MEDICINSKIH NAUKA\nVEČERAS U 18 SATI KORAKS U KRAGUJEVCU


U zemljama Severne Evrope i Skandinavije, pravna sigurnost, poštovanje ugovora i sprovođenje istih imaju dugu tradiciju koja traje vekovima; to predstavlja pouzdanu osnovu za kompanije da očekuju predvidljivo poslovanje i gotovinske tokove. Uz pomoć našeg partnera u Švedskoj, kompanije SVEA Group, mi kombinujemo pomenutu tradiciju i osnovne etičke principe sa profesionalnim iskustvom, kompetencijama i lokalnim znanjem koje je jedinstveno u regionu Centralne i Istočne Evrope.\nZašto da izaberete CREDITEXPRESS?\nPoslovni sistem CREDITEXPRESS Group, čiji je CREDITEXPRESS Srbija takođe član, posluje još od 1999. godine. Danas smo već prisutni u 13 evropskih zemalja u kojima pružamo koherentne i efikasne usluge visokog kvaliteta klijentima u svakoj zemlji u oblastima upravljanja dugovanjima, otkupa potraživanja i aktivnostima naplate . Poslednjih godina preko 3.000 klijenata dobilo je našu pomoć, što im je omogućilo da se koncentrišu na svoje poslovanje umesto na upravljanje dugovanjima.\nNaš međunarodni poslovni partner SVEA Group je lider na tržištu Severne Evrope; ova kompanija je aktivna kao pružalac finansijskih i administrativnih usluga od 1981. godine i poseduje licencu Švedske kancelarije za finansijsku reviziju. Grupa ima svoje kancelarije u osam zemalja i široku mrežu partnera širom sveta; ona pruža pomoć kompanijama koristeći svojih 30 godina profesionalnog iskustva u cilju unapređivanja i povećavanja likvidnosti u kratkim finansijskim periodima.\nKombinujući upotrebu najnovijih tehnologija i inovativnih rešenja sa visokim standardima personalizovanih usluga fokusiranih na klijente, zajedno sa SVEA Finance DOO Beograd mi smo uvek u mogućnosti da ponudimo rešenje svojim klijentima.\nMi smo stručnjaci za upravljanje dugovanjima. U ovom regionu uživamo poverenje preko 3.000 klijenata, kojima pomažemo da reše pitanja u vezi sa nenaplaćenim dugovanjima, od prvog dana kašnjenja u plaćanju do otkupljivanja dugovanja. To našim klijentima omogućava da se koncentrišu na svoju osnovnu delatnost, svesni da se njihovim finansijama bave profesionalci.\nPrilikom pružanja usluga izuzetnog kvaliteta i efikasnosti, mi štitimo reputaciju svojih klijenata u svim okolnostima.\nPrimenjujemo protokol upravljanja podacima, bezbednosti i obrade podataka u skladu sa važećim zakonskim propisima\nPouzdane kompanije za upravljanje dugovanjima posluju u skladu sa strogim etičkim standardimai u skladu sa zakonima. Kao jedan od najznačajnijih igrača na tržištu, CREDITEXPRESS Group je takođe član organizacije ACA International, međunarodnog strukovnog udruženja kompanija koje se bave upravljanjem dugovanjima. Ovo udruženje okuplja samo one kompanije čiji su profesionalni kapaciteti dokazani.\nKao pružalac finansijskih usluga, naša grupa vrlo ozbiljno shvata društveno odgovorno poslovanje od samog početka. Članovi grupe pružaju podršku brojnim manjim lokalnim inicijativama, a CREDITEXPRESS Group pruža podršku u okviru dva društvena projekta koja se bave decom u teškom položaju: održavanje dečije bolnice za palijativnu negu u Barenhercu i renoviranje škole Kamakvi u Sijera Leoneu su inicijative koje s ponosom podržavamo.


Fetel - Pobedama protiv naređenja... - Sportske.net\nFetel - Pobedama protiv naređenja...\nVozač Red Bula Sebastijan Fetel smislio je kako će skrenuti pažnju sa svoje odluke da ignoriše naređenje iz boksa - pobedjivaće u trkama Formule jedan.\nTrostruki uzastopni svetski šampion juče je pobedio u trci za Veliku nagradu Bahreina, ispred vozača Lotusa Kimija Raikonena i Romana Grožana.\nTo je bila njegova druga uzastopna pobeda u Bahreinu, a i drugi trijumf u ovoj sezoni.\nPosle trke, Fetel je zajedno sa ekipom proslavio pobedu, što nije bio slučaj 24. marta kada je pobedio u trci u Maleziji, pošto je, uprkos naredjenju iz boksa, pretekao klupskog kolegu Marka Vebera.\nFetel nije kažnjen zbog toga, izvinio se Veberu, ali je kasnije izjavio da bi "verovatno" to ponovo uradio.\n"Sebastijan je potpuno zaslužio pobedu u Bahreinu i to je fantastičan rezultat ekipe. Velika je stvar pobediti u trci Formule jedan, a pogotovo drugu godinu uzastopno na istoj stazi", rekao je direktor Red Bula Kristijan Horner.\n"Takođe, druga pobeda u prve četiri trke i vodjstvo u konkurenciji vozača i konstruktora u šampionatu je veoma dobar početak sezone za Red Bul", dodao je Horner.\nFetel je u Bahreinu ostvario 28. pobedu u karijeri, a osvajanjem tri uzastopne šampionske titule izjednačio se s legendama Huanom Manuelom Fanđom i Mihaelom šumaherom, a postao je i najmladji trostruki svetski prvak u istoriji Formule jedan.\nRed Bul, koji je osvojio tri uzastopne šampionske titule u konkurenciji konstruktora, trenutno ima 16 bodova više od Lotusa.\nTakmičenje u šampionatu Formule jedan "seli se" u Evropu, a naredna trka na programu je 12. maja u Barseloni, za Veliku nagradu španije.\nHamilton najbrži na trećem treningu u Brazilu


Dan Meknejl: Oružje koje je zaplenjeno u zemlji vodi poreklo iz Irana\nKomandant snaga NATO-a u Avganistanu, general Dan Meknejl, saopštio je da oružje koje je zaplenjeno u zemlji vodi poreklo iz Irana. General Meknejl je izjavio da su pripadnici NATO-a 5. septembra u zapadnom delu Avganistana presreli jedan konvoj iz Irana, u kojem je pored ostalog pronađen veći broj tehnološki usavršenih eksplozivnih naprava. General je zaključio da je teško poverovati da je takva pošiljka eksploziva mogla da krene iz Irana i stigne u Avganistan bez znanja iranske vojske.\nZebari: Akcije Turske na severu Iraka imale bi ozbiljne posledice po region\nIrački ministar inostranih poslova Hošijar Zebari izjavio je da bi eventualne vojne akcije Turske protiv kurdskih pobunjenika na severu Iraka imale ozbiljne posledice po ceo region. Zebari je izjavio za Glas Amerike da Irak ne odobrava prisustvo kurdskih pobunjenika u severnoj autonomnoj kurdskoj oblasti, ali da bi odluka turskog parlamenta kojom su odobrene prekogranične vojne operacije turske vojske protiv pobunjenika mogla da destabilizuje region, dok b te akcije takodje predstavljale povredu iračkog suvereniteta. Turski ministar inostranih poslova Ali Babačan je u medjuvremenu izjavio tokom posete Egiptu da je parlament odobrio vojne akcije zato što nastojanja da se terorizam obuzda u saradnji sa vladama SAD i Iraka nisu dala rezultate. Istovremeno, više hiljada Kurda protestvovalo je u severnom Iraku protiv pretnje turskih vojnih upada.\nDa li će predstavnički dom glasati o ”genocidu nad jermenima”?\nPredsednica Predstavničkog doma Nensi Pelosi izjavila je da nije sigurna da li će taj dom Kongresa glasati o rezoluciji kojom se masovna ubijanja Jermena u Turskoj početkom 20. veka proglašavaju genocidom. Pelosi je rekla da ostaje da se vidi da li će doći do glasanja pošto je nekoliko zakonodavaca povuklo svoju podršku rezoluciji. Demokrata iz Pensilvanije, Džon Murta, koji se smatra uticajnim kongresmenom u vojnim pitanjima, izjavio je da smatra a ova neobavezujuća rezolucija ne bi dobila podršku većine. Predsednik Buš i lobisti povezani sa Turskom vladom izvršili su snažan pritisak na članove Predstavničkog doma da ne usvoje rezoluciju. Turska, koja je važan američki saveznik u ratu protiv terorizma, takodje je upozorila da bi savez sa SAD bio ugrožen ukoliko rezolucija bude usvojena.


USPEH I OPOMENA\nAko su opozicione vodje u Srbiji pravilno shvatile poruku uspelog mitinga, nece im biti tesko da nadju put do kanacne pobede\nMiting opozicije - dogadjaj koji je za izvesno vreme bio potisnuo na marginu sva druga zbivanja - okoncao se iznenadjenjem kako onih koji su sve cinili da miting ne uspe, tako i organizatora koji su sa izvesnim strahom ocekivali njegov ishod. Sada kada su izmenjeni prvi utisci, moze bez oklevanja da se kaze da je miting i jednima i drugima bio velika opomena.\nSto su rezimske vlasi i njihovi mediji iznenadjeni, ne treba se cuditi, jer su oni verovali da miting - kako zbog nesloge u opozicionim redovima, tako i zbog obimnih mera ometanja koje su drzvani organi bezobzirno preduzimali - nece uspeti. Medjutim, neko ce se mozda upitati zasto bi uspeh mitinga mogao da bude opomena i opoziciji?\nRazlog je dosta jednostavan. Tri meseca su opozicioni lideri gubili vreme u razgovorima da li miting odrzati i kako ga odrzati. To sto dugo nisu mogli da usaglase stavove oko sastava i redosleda govornika, izazvalo je ozbiljnu sumnju u njihovu spremnost i sposobnost da se upuste u borbu protiv Milosevica, koji je krajem prosle i pocetkom ove godine preduzeo niz kadrovskih i drugih mera za ucrscivanje sopstvenog sistema vladavine.\nNa srecu, pre svega njihovu, opozicioni lideri su u poslednjem trenutku postigli saglasnost oko kljucnih pitanja i za ono sto su ucinili za deset dana pred miting, treba im odati priznanje, jer je miting uspeo i posle njega vise nista nece biti kako je pre mitinga bilo. Ali zasluga za ono sto je miting pokazao ne pripada samo vodjama opozicije. Glavnu ulogu u tome odigrali su gradjani koji su - zasiceni laznim obecanjima i torturom sadasnje vlasti - masovno izasli na miting i dostojanstveno porucili Milosevicu da vise ne racuna na njihovu podrsku.\nOnaj ko je imao prilike da se priblizi trgu na kome se odrzavao miting, lako je mogao da se uveri da ogromnu masu od blizu 200,000 dusa nisu predstavljale politicki ostrascene pristalice pojedinih stranaka, iako je bilo i njih, vec su osnovu mitinga cinili gradjani koji zele promenu.\nTa kriticna masa nezadovoljnih gradjana, koju je trebalo dugo cekati, najzad se pojavila. Sta ona znaci najbolje je procenio iznenadjeni Milosevicev tim koji je tako reci do juce samouvereno tvrdio da opozicija u Srbiji prakticno ne postoji. Cak i sada drzavni mediji i drugi glasnogovornici rezima uzaludno se upinju da dokazu kako miting nije uspeo, jer se jedva okupilo 30,000 ucesnika.\nAli, ako opozicija iz svega sto je miting pokazao izvuce pravi zakljucak i pravu pouku, nece joj biti tesko da odluci kojim putem da krene i kako da ostvari ono sto vecina gradjana Srbije iskreno zeli. Pod uslovom da nekadasnje medjustranacke sekire budu duboko zakopane sve dok se ne postigne konacna pobeda nad sadasnjom vladajucom koalicijom i preuzme vlast.


Prva ulična galerija u Nišu otvorena u Balkanskoj ulici\nPočetak/Kultura/Prva ulična galerija u Nišu otvorena u Balkanskoj ulici\nNiške Vesti6. oktobra 2021.\nUmetnici koji svoj talenat izražavaju u oblasti alternativne umetnosti dobili su svoj dom, uličnu galeriju “Mezanin” u Balkanskoj ulici. Ono što ovu galeriju čini jedinstvenom i posebnom je to što je publiku čine slučajni prolaznici, ali nakon prvih vesti ima i onih zaljubljenika u ovu vrstu umetnosti koji tu svraćaju namerno.\n“Drago mi je da Lokalna fondacija Niš daje mogućnost da se ovakve ideje realizuju. Ovo su mali koraci ka kulturnoj pobedi u ovom gradu što je pravi put da se to polako širi i raste. Običan čovek kad šeta ulicom važno mu je da prođe kroz lep enterijer, i kući kada sedimo važno nam je da naša soba bude inspirativna. Naš Niš je naša soba i ovakve stvari su jedan inovativan pristup jer svaki umetnik može da se izrazi, a prolaznici u ovom slučaju publika, mogu da vide to delo, prepoznaju se i oplemene dušu”, kaže Miloš Antić iz pokreta Džedaj.\nNa otvaranju ulične galerije u Balkanskoj ulici Nišlije su imale priliku da pogledaju izložbu kojom je prikazano 20 godina rada neformalne grupe “Čaj odličan”.\n“U nedostatku galerijskog prostora koji promoviše bitne pravce kulture kao što su ilustracija, strip, kolaž, foto i video umetnost, oformili smo uličnu galeriju Mezanin koja pored promocije navedenih medija ima za cilj i poboljšanje životnog prostora u Balkanskoj ulici koju vidimo kao reprezenta kulturnog života u gradskom okruženju“ kažu iz neformalne grupe Čaj odličan.\nNeformalna grupa Čaj odličan postoji dvadeset godina i bavi se ilustracijom i stripom, sa fokusom na alternativni smer izražavanja.\nIz Lokalne fondacije Niš poručuju da umetnost treba da bude ulična, umetnost treba da bude u industrijskim krugovima, u kvartovima gde se odvija život.\n„Umetnost nije sterilna i ona treba da pripada svima”, kažu iz Lokalne fondacije Niš koja je podržala projekat.\nOtvaranje ulične galerije Mezanin jedan je od sedam projekata koji je Lokalna fondacija Niš podržala na prvom konkursu i 2021. godini.\nbalkanska uica caj odlican dzedaj galerija Lokalna fondacija\nJavna licitacija „Lokalne fondacije Niš“ u Niškoj Banji\nDeset ploča grupe Novembar na prodaji, novac ide za niške inicijative\n7. oktobra 2021. u 15:15\nNajstarija ulica u Nišu, još kada bi neko kaznjavao ove koji bacaju djubre pored platana, iako je u ulici pored podzemni kontejner. Trebalo bi i češće čistiti ulicu, bila bi divna ulica. Trebalo bi uposliti nekog sokolara koji bi razjurio golubove iz ove ulice jer cela ,,miriše“ na kokošarnik od izmeta golubova. I osvetliti prolaz izmedju ove zgrade gde je galerija i sinagoge jer isti služi prolaznicima za vršenje nužde.\nŠteta, ulica sa tolikom istorijom a najprljavija i najsmrdljivija.


Prikazivanje članaka po tagu vetropark\nU blizini Izbišta, nedaleko od regionalnog puta Beograd - Bela Crkva, svečano je započeta ( 14.06.2017. ) gradnja trećeg vetro-parka „Košava“ u Srbiji. Prvi vetro-park „Kula“ nalazi se u blizini Kule, a drugi, „La Piccolina“ je puštan u rad prošle godine u blizini sela Zagajica, nedaleko od Vršca.\nPrvu fazu izgradnje trećeg vetroparka činiće postrojenja od 20 vetrogeneratora koji će proizvoditi električnu energiju za 40 hiljada domaćinstava. MK Fintel Wind će za izgradnju ovih vetrogeneratora uložiti 124 miliona evra čiji je završetak planiran do kraja 2018. godine.\nSvečanom otvaranju gradnje vetro-parka „Košava“ u blizini Izbišta prisustvovali su Aleksandar Antić, ministar rudarstva i energetike, Tiziano Giovannetti, izvšni direktor kompanija Fintel Energia Spa i MK Fintel Wind, Jelena Galić, predsednica Izvršnog odbora AIK Banke, brojne zvanice i predstavnici štampanih i elektronskih medija. Gospođa Galić je u prigodnom obraćanju istakla da će „Košava“ biti proizvodni objekat značajne snage, koji će doprineti razvoju elektroenergetskog sistema Srbije i povećanju proizvodnje električne energije iz obnovljivih izvora.\n- AIK Banka, finansiranjem ovakvih projekata, nastavlja tradiciju podrške razvoja realnog sektora privrede usmerenog na jačanje konkurentnosti, obezbeđenje održivog razvoja i povećanje izvoza, rekla je Jelena Galić. Ministar rudarstva i energetike, Aleksandar Antić istakao je značaj početka gradnje ovog objekta za domaći energetski sistem, dok je izvršni direktor kompanije, Tiziano Giovannetti, koja je nosilac investicije, istakao da će u prvoj fazi gradnje vetro-parka biti zaposleno 150 radnika.\nPrvih dvadeset vetrogeneratora, koji će biti u sastavu vetroparka "Košava", imaće snagu 69 MW. Nakon prve faze izgradnje vetroparka u planu je druga faza gradnje koja će imati 19 vetrogeneratora i u čiju izgradnju će biti uloženo više od 100 miliona evra. Pored povećanja ukupnog energetskog kapaciteta u Banatu, Vojvodini i Podunavlju, kompanija MK Fintel Wind ima u planu dalje investicije u vetroenergiju u Srbiji i regionu.\nLokacijske dozvole za vetropark u opštini Veliko Gradište\nItalijansko-srpska kompanija za obnovljive izvore energije MK Fintel Wind, dobila je juče od srpskih vlasti lokacijsku dozvolu za izgradnju vetroparka nominalne snage 30MW u opštini Veliko Gradište, saopštila je italijanska kompanija Fintel Energy Group.\nKako se navodi u saopštenju, dozvole su izdate za vetro-parkove na lokacijama RAM, Dunav 1 i Dunav 2 i one, po srpskim zakonima, nosiocu daju pravo da u roku od 90 dana dobije građevinsku dozvolu.\nU cilju finansiranja projekta koji uključuje kapitalne rashode od oko 45 miliona evra, Fintel Energy je sklopila niz preliminarnih ugovora sa vodećim međunarodnim bankama.\nProjekat se sastoji od devet vetroturbina, svaka snage 3.3 MW, koje će, po sistemu "ključ u ruke", izgraditi snabdevač turbina. On će biti obavezan i da garantuje proizvodnju energije u prvih osam godina.\nU kompaniji MK Fintel Wind, 54% udela ima italijanska Fintel Group čije je sedište u Polenci, a 46% srpska MK Grupa.\nIzgradnja vetroparka Plandište počinje u junu\nNajnovija vest iz NIS-a. Naftna industrija Srbije – postala je vlasnik 50% udela u projektu izgradnje vetroparka Plandište, koji predviđa 34 vetrogeneratora kapaciteta 102 megavata, na teritoriji istoimene opštine u Srbiji, saopšteno je juče iz NIS-a.\nPočetak izgradnja vetrogeneratora se očekuje u junu ove godine, a početak pripreme za puštanje u rad u prvom kvartalu 2014. Električnu energiju proizvedenu u vetroparku preuzimaće distributivne mreže Elektroprivrede Srbije. Ukupna vrednost projekta iznosi 160 miliona evra.\nPored NIS-a nameru da učestvuje u ovom projektu je izrazila francuska kompanija Akuo Energy SAS.\nNa investiciono-poslovnom skupu "Energija sunca - potencijal Srbije danas", koji je održan u Vranju, on je rekao da Srbija ima interesa da podigne korišćenju obnovljivih izvora energije sa sadašnjih 21 odsto na 29 odsto.\nSkup je organizovao Centralno evropski forum za razvoj (CEDEF), u saradnji sa Agencijom za energetsku efikasnost Srbije, Agencijom za strana ulaganja i promociju izvoza (SIEPA) i Gradom Vranjem, pod pokroviteljstvom Elektroprivrede Srbije (EPS).\n"Cene energenata, od uglja do uranijuma, iz godine u godinu rastu, dok su cene novih sistema za korišćenje sunčeve energije danas upola manje nego što su bile pre četiri, pet godina, i to ukazuje da usmeravanje na korišćenje solarne energije ima pun smisao", kazao je Škundrić.\nOn je naveo da će "u kratkom vremenu cene ulaganja u izgradnju solarnih elektrana biti jednake ili niže od ulaganja u klasične hidro ili termo elektrane, a da Srbija ima za 20 do 40 odsto veći broj sunčanih dana nego što je prosek u evropskim zemljama".\nŠkundrić je naveo da bi u narednih osam godina u elektro-energetski sistem Srbije treba da bude investirano oko devet milijardi evra, napominjući da je u poslednje četiri godine Eletroprivreda Srbije imala godišnje 538 miliona evra investicija.\nPrvi vetroparkovi u Srbiji već 2013?!\nPočetak geotehničkih istraživanja u selu Dolovo, na teritoriji opštine Kovin, daje nadu da će vetropolje u Srbiji biti izgrađeno.\nUkoliko sve bude teklo po planu, izgradnja vetroturbina u okviru projekta vetroelektrane Čibuk 1, počeće 2013 godine.\nKoliko ćemo još čekati na prvi zeleni kilovat dobijen od vetra zavisi i od inicijative nadležnih organa. Naime, Novi zakon o energetici je dobar podstrek za ulaganje u obnovljive izvore energije, ali će prednosti doći do izražaja tek kad budu doneti i podzakonski akti. Od nadležnih organa zavisi kada će na snagu stupiti ovi podzakonski akti, a samim tim i kako će teći dalji tok radova, napominje Mark Krandl direktor Kontinental Vind Partners.\n"Nadležni organi imaju zakonsku obavezu da do novembra predlože podzakonske akte. Do sada nismo videli da je nešto urađeno, a činjenica da je već oktobar mesec, svakako nas zabrinjava", objašnjava Krandl.\n"Nadamo se da neće biti odlaganja i da će tokom novembra biti usvojeni podzakonski akti, da bi radovi na izgradnji vetropolja počeli krajem iduće godine", ističe Mark Krandl.\nPočetku geoloških istraživanja prisustvovao je i šef ekonomskog odeljenja američke ambasade Daglas Apostol, koji smatra da će izgradnja vetropolja pomoći Srbiji da se približi direktivi 20-20-20.\n"Kada drugi investitori budu videli da se u Srbiji ulaže u obnovljive izvore energije, svakako će se povećati njihovo interesovanje i spremnost da ulažu u Srbiju i to ne samo u energiju vetra, već i u hidro, elektrane na biomasu i druge obnovljive sirovine. "\n"Stubovi su povezani u energetske krugove, koji se zatvaraju i privode do trafostanice, odakle se dalekvodom uključuju u distributivni princip EPS", objašnjava direktor Vetroelektrana Balkan, Dragan Rebić.


SDP: Ne postoji država koja bi dozvolila proslavu sopstvene nasilne aneksije - CdM\nSDP: Ne postoji država koja bi dozvolila proslavu sopstvene nasilne aneksije\nSocijaldemokratska partija reagovala je povodom najava da će pojedine srpski orijentisane političke partije i savezi u Crnoj Gori organizovati proslavu Podgoričke skupštine. Tim povodom iz SDP-a su poručili da ne postoji država koja bi dozvolila proslavu sopstvene nasilne aneksije, pa makar se na njenom čelu nalazio političar koji je nasilnu aneksiju sopstvene države veličao.\n“Duboko je nazadna i srećom istorijski poražena želja pojedinih konstituenata DF-a za veličanjem nestanka Crne Gore. Kada u tome nije uspio DPS devedesetih, čiji je predsjednik Đukanović tada govorio da je Podgorička skupština “važan datum u našoj istoriji jer je tada konačno realizovana vjekovna želja južnoslovenskih naroda za formiranjem zajedničke države”, sigurno danas neće uspjeti naličje njegove politike”, saopšteno je iz SDP-a.\nOni ističu da je Zakonom o statusu potomaka dinastije Petrović-Njegoš koji je inicirao SDP propisano da je 1918. Crna Gora nasilno anektirana.\n“Ne postoji država koja bi dozvolila proslavu sopstvene nasilne aneksije, pa makar se na njenom čelu nalazio političar koji je nasilnu aneksiju sopstvene države veličao. Kao jedina vertikala protiv te politike zatiranja Crnogoraca i prava na ime i državu, SDP neće dozvoliti povratak na politiku devedesetih. Crna Gora je naša zajednička kuća u kojoj se svi moramo okupiti oko ustavnog patriotizma, a protivnici toga će ostati na nazadnoj i istorijski poraženoj strani istorije”, zaključuju u SDP-u.\nTagoviDemokratski front DF Podgorička skupština Socijaldemokratska partija SDP\n20 Komentara na "SDP: Ne postoji država koja bi dozvolila proslavu sopstvene nasilne aneksije"


Prcić o pretresima na Američkom univerzitetu: Mi smo kolateralna šteta – Glas TK – Vaše najdraže novine\n18. Juna 2021. redakcija\nPripadnici Uprave policije MUP-a TK vrše pretrese na četiri lokacije u Tuzli, u okviru predmeta koji se vodi zbog diplome koju je Američki univerzitet u Tuzli izdao direktoru Obavještajno-sigurnosne agencije BiH Osmanu Mehmedagiću. Istragu o validnosti diplome koju je Američki univerzitet izdao direktoru OSA-e Osmanu Mehmedagiću vodi državni tužilac Oleg Čavka, koji je Sudu BiH i uputio prijedlog za današnju akciju.\nDirektor Američkog univerziteta Denis Prcić kazao je za RTV Slon da je „Univerzitet kolateralna šteta i sve se provodi s ciljem smjene direktora Obavještajno sigurnosne agencije“.\nMehmedagiću je poništena diploma fakulteta u Banjoj Luci te je on nedavno dostavio dvije diplome – Američkog univerziteta i Pravnog fakulteta u Sarajevu iako ranije u svojoj biografiji nije navodio diplomu Američkog univerziteta iz 2013. godine.\nViše informacija o epilogu akcije bit će poznato tokom dana.\n← Pretres u Tuzli zbog diplome direktora Obavještajno-bezbjednosne agencije\nMajke enklava Srebrenice i Žepe traže usvajanje Rezolucije o Srebrenici →


Poljoprivredici će dobijati subvencije od države iz pretpristupnih fondova EU - YU ECO RTV\nNaslovna / Društvo / Poljoprivredici će dobijati subvencije od države iz pretpristupnih fondova EU\nPoljoprivredici će dobijati subvencije od države iz pretpristupnih fondova EU\nGoran januar 18, 2018\tDruštvo Napiši komentar 167 Pregledi\nOve godine poljoprivredici će dobijati subvencije od države ali će za razliku od 2017. ove godine imati još jedan, nov izvor finasiranja, a to je novac iz pretpristupnih fondova EU – IPARD namenjen za investicije i povećanje obima proizvodnje“, rekao je na Poljoprivrednom fakultetu pokrajinski sekretar za poqoprivredu, vodoprivredu i šumarstvo Vuk Radojević.\nRadojević je ukazao da sa evropskim finansiranjem, imamo određena ograničenja u nacionalnim merama, pa tako i na pokrajinskom nivou i zato je u 2017. godini učinjen maksimalan napor na planu finansijske podrške poljoprivrede u Vojvodini. Takođe, predviđanja da će protekla godina biti sušna bila su razlog za veća ulaganja u sisteme za navodnjavanje, pri čemu je za ovu namenu opredeljeno 60 odsto više sredstava u odnosu na 2016. godinu. Resorni sekretraijat je u prethodnoj godini za ovu agrarnu meru izdvojio oko 470 miliona dinara, pri čemu je ukupna vrednost investicije oko 840 miliona dinara. Značajna sredstva za ovu namenu biće obezbeđena i u 2018. godini, istakao je resorni sekretar. Vuk Radojević je podsetio na najznačajnije mere iz 2017. godine, istakavši da je ona dobra osnova agrarnog budzeta, i kreiranja mera agrarne politike u 2018. godini.\nResorni sekretarijat će u 2018. nastaviti sa svim merama iz 2017. godine, uvažavajući kriterijume i ograničenja koje sa sobom nosi IPARD, i sa druge strane akcenat staviti na mlade poljoprivrednike do 40 godina – startap program koji je prvi put sproveden u 2017. godini, uz dvostruko više sredstva u odnosu na prethodnu godinu.\n„Za mlade je kroz budzet opredeljeno 200 miliona dinara, što je dvostruko više u odnosu na prošlu godinu. Do sada je to bilo po poljoprivredniku do 1,2 miliona dinara, što čini 75% od ukupne investicije i korisnicima koji su ostvarili pravo, sredstva se isplaćuju avansno“, izneo je Radojević ovom prilikom i podsetio da mladi poljoprivrednici, čak i ukoliko nemaju registrovano gazdinstvo, mogu da konkurišu i da ga registruju u momentu dobijanja pozitivnog rešenja za ovu podršku.\nSekretarijat je izdvojio daleko značajnija sredstva za unapređivanje vinarstva i vinogradarstva, koji IPARD program još ne prepoznaje. Reč je o trendu, koji u našoj pokrajini beleži značajan rast i samim tim zaslužuje posebnu pažnju.\nPo rečima pokrajinskog sekretara Radojevića, strateški interes biće i opremanje regionalih sistema za navodnjavanje, pa je tako lane započeto 11 takvih projekata koji bi ove godine trebalo da se završe.\nPrethodna Zimska sručna predavanja za poljoprivrednike\nSledeća Prisutne novinare Marjanović je upoznao sa finansijskom situacijom


Carinici su u Luci Prahovo kod Negotina zaplenili 50 tona neprijavljenih cigareta raznih robnih marki što je i najveća zaplena cigareta u istoriji carinske službe.\nTokom akcije koja je 24. maja kulminirala zaplenom tri brodska kontejnera u prahovskoj luci, carinicima su podršku pružili Ministarstvo unutrašnjih poslova Republike Srbije i inostrani partneri koji se bave suzbijanjem krijumčarenja.\nTovar kamionima ušao u Srbiju iz Crne Gore\n- Ceo slučaj otkriven je nakon što je tovar kamionima ušao u Srbiju iz Crne Gore sa namerom da tranzitira brodskim putem ka Rumuniji, ali se nakon istupa ka toj susednoj zemlji ubrzo opet volšebno pojavio na carinskom području Republike Srbije ne prijavljujući prethodno robu koju prevozi – navode u Upravi carina.\nZaplenjeni brodski kontejneri sa cigaretama bez akciznih markica\nU toku je detaljan pregled zaplenjenog tovara od 50 tona, odnosno 40 miliona komada nelegalnih cigareta.\nU Upravi carina navode da su na ovom slučaju angažovali celokupno svoje raspoloživo ljudstvo i da je u toku detaljna kontrola koja zbog veličine tovara može da potraje i do 24 časa, ali da će o preciznoj količini krijumčarenih cigareta obavestiti javnost čim detaljan pregled bude bio okončan.\nNegotin Uprava carina cigarete bez akciznih markica zaplena akcizne robe Negotin vesti\nKUĆA GDE JE NAĐENO TELO ZABETONIRANOG MUŠKARCA: Biljana izvršila samoubistvo, a Ivana našli posle njene sahrane (FOTO/ VIDEO)


RTCG - Radio Televizija Crne Gore - Nacionalni javni servis :: Politika :: Istraje li SDP, eto vanrednih izbora\nKNEŽEVIĆ UVJEREN 03. 11. 2013. 07:58 >> 08:41 0\nIstraje li SDP, eto vanrednih izbora\nAko SDP na Cetinju napravi kopernikanski rez i odbije saradnju s DPS-om, onda je logično da vanredni parlamentarni izbori budu raspisani na proljeće, zajedno sa lokalnim, ocijenio je član Predsjedništva DF-a Milan Knežević.\nOn smatra da će izbori na Cetinju pokazati hoće li DPS napraviti definitivan otklon od DPS-a.\n„Imajući u vidu činjenicu da su DPS i SDP 15 godina u koalicionom braku koji su obilježile mnogobrojne afere i prevare, pravo je čudo da su i dosad ostali u ovako fingiranom odnosu. Izbori na Cetinju će definitivno pokazati da li se radi o verbalnom prepucavanju zbog kojeg je (Ranko) Krivokapić promukao, ili je manja članica koalicije spremna na definitivan otklon od vezanosti za Đukanovića“, rekao je Knežević „Danu“.\nAko SDP na Cetinju, kako je rekao, napravi taj kopernikanski rez, onda je logično da vanredni parlamentarni izbori budu raspisani na proljeće, zajedno sa lokalnim.\n„Ako se ipak to ne dogodi, onda će se sve svesti na kontekst političkih bračnih supružnika koji su se dogovorili o nastavku braka pod motom: 'Ja neću više, samo nemoj ni ti više'”, smatra Knežević.


Zbog takse Prištine, danas na Kosovu nema beogradske dnevne štampe\nDnevna štampa iz Beograda jutros nije stigla na Kosovo zbog dodatne takse od 100 odsto, koju je juče Priština uvela za sve proizvode iz Srbije.\nZvezdan Mihajlović iz firme KIM Beokolp koja radi distribuciju štampe za Kosovo, kaže za Kontakt Plus da je jutros na prelazu Jarinje, dnevna štampa normalno prošla carinsku službu na srpskoj strani, ali da su na kosovskoj strani tražili da se plati dodatna taksa od 100 odsto, koja je uvedena juče za sve proizvode iz Srbije.\n“Mi ekonomski nismo imali nikakvo opravdanje, jer bismo trebali štampu ovde na Kosovu da prodajemo po duploj ceni, tako da smo kompletnu štampu vratili za Beograd” – rekao je Mihajlović.\nOn je rekao da je KIM Beokolp uputio obaveštenje svim štamparima i izdavačima u Beogradu i da svi zajedno rade na iznalaženju nekog rešenja novonastalog problema.\n“Gledamo kako ovo da prevaziđemo, da li možemo da nađemo neko rešenje, da narod na Kosovu ne bi ostao bez štampe, bez sredstava informisanja, jer radimo kompletnu štampu za sve srpske sredine na celom Kosovu. Nema nikakve logike da mi štampu koja košta recimo 50 dinara, prodajemo za 100 i više dinara, jer sa ovim opterećenjem od 100 odsto, tako bi trebalo da ispadne” – rekao je Mihajlović.\nPrema njegovim rečima, KIM Beokolp, koji je uvoznik za Kosovo, trebalo bi da plati taksu od 100 odsto, ali ova distributerska firma to nije u mogućnosti.\nMihajlović je rekao da su do sada iz sopstvenih sredstava plaćali prethodnu taksu od 10 odsto uvedenu 7.novembra, da im to niko nije nadoknadio, ali da su svesno išli na svoj gubitak jer su mislili da će ta taksa biti povučena.\n“Do sada smo trpeli na svoju štetu, da ne prekidamo distribuciju štampe.Međutim, 10 odsto smo i mogli da istrpimo, ali ovih 100 odsto nikako ne možemo” – podvukao je Mihajlović.\nOn je istakao i da imaju četiri radnika koja su osigurana u kosovskom sistemu i da će, ako se ovo nastavi, biti prinuđeni da ih otpuste jer od toga firma radi.\nPrištinske vlasti podigle su juče takse na srpske proizvode na 100 odsto, na uvoz proizvoda iz Srbije i BiH,\nobrazlažući takav potez „agresivnom kampanjom protiv Kosova“.\nKosovska carinska služba 7. novembra počela je da primenjuje odluku o dodatnom oporezivanju od 10 odsto, na uvoz proizvoda iz centralne Srbije i Bosne i Hercegovine.\nDanas se navršava 21 godina od otmice Đura Slavuja i Ranka Perenića\n← UNS i DNKiM: Priština krši pravo građana na informisanje\nMeđunarodne organizacije zvaničnicima EU: Uvrstite tursku krizu slobode izražavanja u visoki politički dijalog →


RTCG - Radio Televizija Crne Gore - Nacionalni javni servis :: Društvo :: Privremene dine na Adi štitiće od talasa i erozije\n11. 11. 2021. 14:35 >> 14:36 1\nPrivremene dine na Adi štitiće od talasa i erozije\nMinistar ekologije, prostornog planiranja i urbanizma, prof. dr Ratko Mitrović, direktor JP Morsko dobro, Mladen Mikijelj, direktor HTP Ulcinjska rivijera, Bojan Đakonović i v.d. direktor Direktorata za ekologiju, Dušan Bugarin, danas su obišli radove na suzbijanju erozije na Adi Bojani, koji su otpočeli u ponedjeljak, imajući u vidu neophodnost da se hitno djeluje usljed nevremena koje se očekuje u predstojećem zimskom periodu. Radovi, kako je saopšteno, podrazumijevaju izgradnju vještačkih nasipa od deponovanog pijeska koji je dostupan na ostrvu, kao privremene mjere za zaštitu Ade Bojane od erozije.\n"Kako smo i prethodno najavili, intezivno radimo kako na razumijevanju procesa koji se dešavaju na Adi Bojani, tako i na definisanju dugoročnijeg rješenja za sanaciju i očuvanje Ade Bojane. Za sada smo u mogućnosti da sprovodimo kratkoročne mjere koje su privremenog i donekle eksperimentalnog karaktera, iz razloga što je riječ o eroziji kao prirodnom procesu. Očekuje se da će radovi, u izvođenju specijalizovanog privrednog društva Zaštita prostora Crne Gore, a u realizaciji i uz nadzor kolega iz Morskog dobra, trajati od 7 do 10 dana, i da će privremene dine štititi prije svega objekte na Adi Bojani od dejstva talasa i dalje erozije", saopštio je Mitrović.\n"Takođe, u toku je priprema programa monitoringa procesa na Adi Bojani koji treba da obezbijedi neophodne podatke za projektovanje dugoročnijih mjera na suzbijanju erozije", dodao je Mikijelj.\nDirektor HTP "Ulcinjska rivijera" izjavio je da se zaista intenzivno radi na suzbijanju erozije i postavljanju zaštitnih dina kako bi se spremno dočekala predstojeća turistička sezona.\nAda Bojana Mladen Mikijelj Ratko Mitrović


Radnik sa zaštitnom maskom nosi vreću brašna u gradu Nevinomisku, Rusija, 27. mart, 2020.\nPogledajte infografiku: Strana pomoć Srbiji u borbi protiv korona virusa\nPregled tekstova i vijesti za 27. mart, 2020.:\nBilt: Nema fanfara kada EU pomogne Srbiji, kao u slučaju Kine\n“Kada je Kina poslala avion sa pomoći za Srbiju, predsednik Srbije Aleksandar Vučić napravio je veliki šou. Ali kada stigne mnogo značajnija pomoć Evropske unije (EU) nema fanfara i predsednika nema na vidiku”, napisao je na Tviteru kopredsedavajući Evropskog saveta za spoljne odnose Karl Bilt, komentarišući reakciju srpskih zvaničnika na pomoć EU u borbi protiv epidemije korona virusa.\nTuristi zaglavljeni širom Azije\nTuristi širom Azije ostali su zaglavljeni usled otkazivanja letova aviokompanija i zatvaranja granica azijskih zemalja u borbi protiv korona virusa.\nBritanski premijer Boris Džonson ima korona virus, pokazao je test. “U poslednja 24 čaca dobio sam blage simptome i testiran sam pozitivno na korona virus,” napisao je Džonson na Tviteru.\nBritanski ministar zdravlja zaražen korona virusom\n"Imao sam takođe blaže simptome korona virusa i testirao sam se nakon medicinskog saveta. Rezultat je bio pozitivan. Stoga ću biti u samoizolaciji do sledećeg četvrtka," kazao je Mat Henkok, ministar zdravlja Velike Britanije.\nVojska od petka čuva Klinični centar u Podgorici\nVojska Crne Gore od danas čuva Klinički centar u Podgorici, saopštilo je Ministarstvo odbrane ne navodeći više detalja.\nŠef Službe za epidemologiju Zavoda za javno zdravstvo FBiH Sanjin Musa potvrdio je da je u ovom entitetu pod zdravstveni nadzor stavljeno više od 33 hiljade osoba, te da vjeruje da će se broj u narednom danima sve više povećavati.\nPripadnici Ministarstva odbrane, Vojske Srbije i volonteri pripremaju prostor Novosadskog sajma koji će moći da smesti oko 1.000 ljudi sa lakšom kliničkom slikom virusne infekcije Kovid 19, ukoliko se za tim ukaže potreba, saopšteno je iz kabineta gradonačelnika Novog Sada.\nNemačka evakuiše turiste iz Nepala\nNemačka vlada organizovala je let koji je danas pokupio nekoliko stotina turista koji su ostali u Nepalu posle zatvaranja granica te zemlje zbog pandemije korona virusa, saopštili su nepalski zvaničnici.\nKineska kompanija "Bajoizi bajoteknolodži" iz Šenžena saopštila je 27. marta da će zamijeniti pojedine pribore za testiranje izvezene u Španiju nakon što je Madrid objavio da su neprecizni u određivanju dijagnoze virusa korona kod pacijenata.\nTokio apelovao da se zabave povodom cvjetanja trešnji odlože\nU prefekturi Tokio u Japanu prijavljeno je još 40 zaraženih virusom korona i guverner Juriko Koike apelovala je na sugrađane da sačekaju narednu godinu i tada održe tradicionalne proljećne zabave povodom cvjetanja trešnji.\nIranska vojska postavila je bolnicu sa 2.000 kreveta u izložbenom centru u Teheranu za obolele od COVID-19, javila je 27. marta državna televizija.


Smenjena direktorka: BITEF radio uspešno\nPotez Privremenog veća Beograda koje je nedavno smenilo gradske sekretare i direktore javih preduzeća, koji je uglavnom obrazložen njihovim nekvalitetnim radom, bez čelnika je ostavio i institucije kulture od kojih je većini istekao mandat. Međutim, umesto da na tim pozicijama, kako i nalaže procedura, ostanu do novog konkursa – oni su zamenjeni novim kadrovima. Jedna od njih je i dosadašnja direktorka BITEF teatra Jelena Kajgo, koju je nasledio kadar socijalista Miloš Latinović.\nOna odbacuje navode o lošem poslovanju, napominjući da je za svoju smenu saznala iz medija.\n„Saznala sam nažalost na vestima, što eto prosto mislim da nije u redu. Bez ikakve najave, objašnjenja. Što je isto dosta neprijatno je da je tom prilikom rečeno da su smenjeni ljudi koji nisu dobro radili, pa se nas par koji smo vezani za kulturu, a ne za javna preduzeća, našli u toj istoj grupi. Što isto nije fer jer smo, kada je reč o BITEF teatru radili veoma uspešno“, kaže Jelena Kajgo.\nUpitana, kako je trebalo da izgleda procedura u slučaju direktora kojima je istekao mandat, Jelena Kajgo objašnjava da je do konkursa trebalo da imaju status vršioca dužnosti.\n„Da ljudi daju planove rada i da se prijavi ko hoće. Ovako je ispala situacija kao da smo mi nesposobni da vodimo kuću do izbora, što je naravno ružno i netačno“, uverava ova dramska spisateljica.\nIako je postupak smene u nadležnosti grada, BITEF u sferi kulture ima veliki značaj, koji prevazilazi okvire Beograda. S obzirom na to, Jelenu Kajgo pitali smo da li je o tome razgovarala sa ministrom kulture Ivanom Tasovcem i kakve su njegove reakcije.\n„Nije, razgovarala sam sa nekim ljudima iz Ministarstva kulture, ali konkretno sa ministrom ne. Sada smo u velikim turbulencijama, kao i svake godine, kada se priprema naredni BITEF festival. Tu smo već uveliko u zakašnjenju. Čekamo kada će biti raspisan konkurs i kada će se znati kolika će sredstava ministarstvo opredeliti za festival. Kako smo mi sada obavešteni, prosto ne zakazujemo sastanak kod ministra, jer on još ne prima direktore institucija. Videćemo, čim se to promeni, mi ćemo pokušati da zakažemo sastanak i da dobijemo neku informaciju.“\nKraj mandata prethodne vlasti takođe su obeležile smene upravnika pozorišta i drugih ustanova kulture kojima je istekao mandat. Da li je prema mišljenju Jelene Kajgo problem i u tome što takvi potezi prolaze bez reakcije ljudi iz kulture?\n„Neke reakcije postoje, ali vlada jedna opšta letargija. Neki put, kada su neki dramatični događaji u pitanju, čini mi se da javno mnenje uspe nekako neke stvari da promeni. Ali, mislim da je generalno, kada je kultura u pitanju, da su ljudi u jednoj velikoj apatiji i da to naravno nije dobro. Ja sam prijatno izenađena i ovom količinom reakcija koju primećujem i od strane medija i ljudi u kulturi“, zaključuje Jelena Kajgo.


Dukić: U septembru izgradnja spomen – krsta na Zlatištu | Palelive.com\nPočetna Regija Istočno Sarajevo Dukić: U septembru izgradnja spomen – krsta na Zlatištu\nDukić: U septembru izgradnja spomen – krsta na Zlatištu\nISTOČNO SARAJEVO – Izgradnja spomen-krsta na Zlatištu, posvećenog ubijenim Srbima u Sarajevu tokom proteklog rata, trebalo bi da počne u septembru ili oktobru, izjavio je Srni predsjednik Saveza logoraša Republike Srpske Branislav Dukić.\n“Savez logoraša Republike Srpske ima spremnu tehničku dokumentaciju za ovaj projekat. Uputili smo prijedlog Vladi Republike Srpske, načelnicima sedam opština Sarajevsko-romanijske regije u vezi sa finansiranjem projekta, kao i pojedincima koji žele da pomognu izgradnju spomen-krsta”, rekao je Dukić.\nOn je naveo da je u Federaciji BiH tokom proteklog rata bilo 536 logora za Srbe.\nPredsjedništvo Saveza logoraša Republike Srpske donijelo je krajem decembra prošle godine u Rogatici odluku o postavljanju spomen-krsta na Zlatištu, posvećenog ubijenim Srbima u Sarajevu tokom proteklog rata.\nNa spomen krstu, visokom 26 metara, trebalo bi da budu uklesana imena više od 6.600 poginulih Srba u i oko Sarajeva.\nPrethodni članakOtvorene prostorije stanice javne bezbjednosti\nNaredni članakNačelnik uručio poklon prvorođenoj bebi u 2014. godini


U naselju Menjak izgrađena vodovodna mreža u dužini od 445 metara – Općina Vogošća\nNa osnovu tehničkog rješenja koje je odobreno od strane KJKP „Vodovod i kanalizacija „ Sarajevo, radnici firme „Mibral“ iz Sarajeva završili su radove na izgradnji cjevovoda u dužini od 455 metara na spoju ulica Menjak i Muje Šejte u MZ Hotonj. Tim povodom je načelnik Općine Vogošća Edin Smajić sa saradnicima obišao navedenu lokaciju.\n„Zahvaljujem se našim sugrađanima na strpljenu i kooperativnosti tokom izvođenja radova. Posebna zahvalnost našem ministru Senadu Hasanspahiću i njegovom ministarstvu kao i Vladi Kantona Sarajevo na sufinansiranju ovog projekta. Postojeća mreža je zamjenjena kvalitetnom daktilnom mrežom. Svi priključci koji su bili mogući sa aspekta standarda i pocedura koje podrazumjeva vodovod i kanalizacija su urađeni“ rekao je načelnik Smajić.\nSredstva u iznosu od oko 92 000 KM obezbjedili su Ministarstvo komunalne privrede i infrastrukture Kantona Sarajevo i Općina Vogošća, dok su nadzor nad izvođenjem radova vršili Zavoda za izgradnju KS i KJKP „V i K“ Sarajevo.\nMemsudin Kožljak, sekretar MZ Hotonj je istakao da se značaj ovog projekta ogleda u urednom vodosnabdijevanju postojećih stambenih objekata kao i stvaranja mogućnosti za priključke novoizgrađenih stambenih objekata.\nNakon izgradnje cjevovoda stanovnici ovog naselja su, u razgovoru sa načelnikom Smajićem i njegovim saradnicima, inicirali sanaciju i rekonstrukciju ovog lokalnog i ostalih pristupnih puteva.


Njemačko-crnogorski konzorcijum ulaže 100 miliona eura u projekat vjetroelektrane Brajići\nBUDVA - Konzorcijum njemačke kompanije WPD AG i preduzeća Vjetrolektrana Budva jedini je ponuđač za gradnju vjetroelektrane Brajići. Ovaj konzorcijum je ponudio 100 miliona eura investicija.\nBudva od boravišne takse zaradila više od tri miliona eura\nBUDVA - Lošiji početak ovogodišnje sezone nije omeo Upravu lokalnih javnih prihoda Opštine Budva da ostvari odličnu naplatu boravišne takse kojom će premašiti prošlogodišnji rekordni iznos.\nUlazak Crne Gore u NATO povećao cijene nekretnina\nPODGORICA - Tržište nekretnina u Crnoj Gori nakon duže stagnacije je oživjelo.\nOd naplate boravišne takse Budva očekuje 3,5 miliona eura\nBUDVA - Uprava lokalnih javnih prihoda Opštine Budva naplatila je do početka jula 1,97 miliona eura na ime boravišne takse, što je gotovo 200 hiljada eura više nego u istom prošlogodišnjem periodu.\nU Budvi uhapšen Saša Mirković, bivši predsednik Skupštine opštine Zaječar\nBUDVA - Mirković je u decembru 2017. godine prvostepeno osuđen na godinu dana zatvora zbog sporne nabavke novogodišnjih paketića a u maju ove godine, presuda je postala pravosnažna.\nBUDVA - U sklopu aktivnosti na sprovođenju postupka o restrukturiranju kompanije Budvanska rivijera 20. maja održana je sjednica Odbora direktora na kojoj su utvrđeni Prijedlozi odluka o kojima će se izjašnjavati Skupština akcionara Društva, na sjednici zakazanoj za 26. jun.\nBudva: Stari grad i Citadela dio nove turističke rute\nBUDVA – Stari grad i Citadela u Budvi postali su dio nove turističke rute, kojom se promovišu balkanske tvrđave, kao neke od najvažnijih kulturno-istorijskih aktrakcija u regionu.\nCrna Gora od Srbije traži izručenje Marovića\nPODGORICA - Crnogorsko ministarstvo traži i da Marovićev sin Miloš zatvorsku kaznu od godinu dana odsluži u Srbiji, čije je državljanin.\nOffshore kompanija preuzela Košljun\nBUDVA - Offshore kompanija “Saint George company” preuzela je atraktivni zemljišni kompleks od pet hektara na brdu Košljun na samom ulazu u Budvu, nakon što je postala vlasnik 75 odsto kapitala u novoimenovanoj firmi “Budva Heigts”.\nBUDVA - Predsjednik Opštine Budva Marko Bato Carević tražio je od ministra održivog razvoja i turizma Pavla Radulovića da odobri brzu izmjenu detaljnih urbanističkih planova "Budva-centar" i "Centar Petrovac".\nTO Budva: U 2018. Budvu posetilo više od 130.000 turista iz Srbije\nBUDVA - Budvu je u 2018. posetilo više od 130.000 turista iz Srbije, što je značajan porast u odnosu na broj srpskih turista u prethodnoj godini.\nDržavljani Turske osnovali 2.097 firmi u Crnoj Gori od 2015.\nPODGORICA – U Crnoj Gori, prema podacima s kraja 2018. godine, posluje 2.097 privrednih društava kod kojih se kao osnivači pojavljuju 2.863 pravna i fizička lica državljani Turske, bez obzira na udio u vlasništvu.\nAda Bojana ide u zakup, gradiće se najmanje jedan luksuzni hotel\nPODGORICA - Planirana je valorizacija dijela lokaliteta, sa davanjem prava na razvoj i upravljanje jedinstvenim, visoko-kvalitetnim turističkim kompleksom koji nudi niz aktivnosti za odmor i rekreaciju.\nOpština Budva u prethodne dvije godine naplatila 20 miliona za komunalije\nBUDVA - Opština Budva tokom prethodne dvije godine naplatila je na ime komunalija čak 20 miliona eura, koje su se direktno slile u opštinsku kasu.\nCrna Gora želi nautičkim turizmom privući bogatu klijentelu\nPODGORICA - Ministarstvo održivog razvoja i turizma objavilo je krajem decembra prošle godine tender za izbor ponuđača koji bi uradio strategiju razvoja nautičkog turizma.\nBUDVA - Budžet Opštine Budva naredne godine iznosiće 36 miliona eura, što je sedam i po miliona manje nego ove godine.\nU Tivtu najviše zarade u Crnoj Gori\nPODGORICA - Prema najnovijim podacima Zavoda za statistiku MONSTAT prosječna zarada u Crnoj Gori bez poreza i doprinosa, iznosi 512 eura.\nBudvanski investitori grade 150 apartmana u Bečićima\nBUDVA - Budvani Branko Kažanegra i Sofija Kaluđerović kao i kompanije Casa al Mare i Stublina izgradiće u Bečićima, u blizini obale mora, apartmanski kompleks, koji se sastoji od četiri objekta, 150 apartmana.\nU Budvi preko 73.000 gostiju\nBUDVA - "Budva je puna - u špicu smo sezone i ovo smo i očekivali, hoteli su popunjeni, privatni smještaj takođe", navode u TO Budva i dodaju da su najbrojni gosti iz Srbije, Rusije, BiH.\nNeto dobit Budvanske rivijere gotovo 462.000 eura\nBUDVA - Hotelska grupa Budvanska rivijera zabilježila je na kraju drugog kvartala neto dobit od 461,94 hiljade eura, dok je u istom prošlogodišnjem periodu imala gubitak od 607 hiljada eura.\nTurci kupuju stanove i poslovne prostore u Budvi\nBUDVA - Više od 40 stanova i poslovnih prostora tokom ove godine kupili su turski državljani u Starom gradu i luksuznim stambenim kompleksima u samom srcu Budve.\nSkupština Budve: Đoković za počasnog građanina\nBUDVA - Srpski teniser Novak Đoković biće počasni građanin Budve, po okončanju procedure koju je na današnjoj sednici pokrenula lokalna skupština tog crnogorskog primorskog grada.\nBudvanska kompanija zainteresovana za gradnju vjetroelektrane na Brajićima\nBUDVA - Kompanija "Vjetroelektrana Budva", zainteresovana je za gradnju vjetroelektrane na Brajićima čija vrijednost se procjenjuje na 100 miliona eura, saopšteno je iz Vlade.\nBogatiji gosti zbog gužvi bježe iz Budve\nBUDVA - Od kilometraskih kolona automobila, gužvi na šetalištama i plažama u Budvi ovog jula nema ništa, pa u brojnim hotelima i privatnom smještaju kubure sa praznim ležajima.\nViše RTV priključaka u Crnoj Gori na kraju juna\nPODGORICA - Broj priključaka za distribuciju radio i televizijskog programa putem različitih platformi sa uslovnim pristupom, na kraju juna je iznosio 209,45 hiljada, 2,75 odsto više u odnosu na kraj aprila.\nKostić želi Budvansku rivijeru\nBUDVA - Planovi MK Grupe za Budvansku rivijeru su veliki i, ukoliko se realizuju, staviće Budvu na mapu svjetskog turizma.\nOpština Budva blokirala zemljište koje se povezuje sa Svetozarom Marovićem\nBUDVA - Opština Budva blokirala je zemljišni kompleks od gotovo 2.000 kvadrata na Bečićkoj plaži, vlasništvo kompanije "Fifth avenue investments limited" iz Velike Britanije zbog poreskog duga od 81.244 eura.\nBUDVA - Ruska građevinska kompanija uplatila je početkom sedmice gotovo 700.000 eura na ime komunalija za gradnju apartmansko-poslovne zgrade u Bečićima.\nDvojica hrvatskih studenata pretučena i opljačkana u Budvi\nBUDVA - Budvanska policija uhitila je Nikšićane Z.A(22), Đ.S (21) i Đ.R (20), za koje se sumnja da su jučer rano ujutro na parkingu ispred popularne diskoteke nadomak Staroga grada u Budvi brutalno pretukli i opljačkali dva hrvatska studenta.\nRicardo Vian Marques imenovan novi generalni direktor Galenike\nBEOGRAD - Marques je prethodne dve godine bio na poziciji izvršnog direktora za operativne poslove kompanije Galenika a.d. u Srbiji.


Dačić: Nivo odnosa SAD i Kosova ZA OKTAVU NIŽI @ Cafe.ba\nDačić: Nivo odnosa SAD i Kosova ZA OKTAVU NIŽI\nMinistar spoljnih poslova Srbije Ivica Dačić izjavio je danas da su se stvorili međunarodni uslovi da se eventualni kompromis Beograda i Prištine verifikuje i doživi međunarodne garancije, ali da Priština ne želi kompromis i onemogućava nastavak dijaloga.\n– Stekli su se međunarodni uslovi da se kompromis Beograda i Prištine verifikuje i doživi međunarodne garancije, ali u ovom trenutku niko ne može da kaže šta će da se desi, budući da Priština stalno iznosi različite stavove i izjave – rekao je Dačić na sjednici skupštinskog Odbora za spoljne poslove.\nOn je ocijenio i da je nivo odnosa SAD i Kosova “za oktavu niži” zbog odbijanja Prištine da povuče takse na srpske proizvode, ističući da SAD nisu promijenile svoj stav po pitanju nezavisnosti Kosova, ali da su pod uticajem Beograda shvatile da nema rješenja bez kompromisa.\n– Oni su to shvatili i sada dolaze u situaciju da se Kosovo percipira kao prepreka za dolazak do krajnjeg rješenja – rekao je Dačić.Dačić je istakao i da je pismo Vašingtona kosovskim liderima znači da su podrška SAD i nivo odnosa barem za jednu oktavu niži, te i da je otkazivanje posjete američkog generala Prištini takođe simbolična poruka.\nOn je dodao i da Priština ne želi kompromis i da neće da prihvati ni zahtjeve SAD što onemogućava nastavak dijaloga.\nIstiče da bi za Srbiju bilo značajno da se dijalog nastavi i da ne treba gubiti vrijeme, budući da srpskim interesima odgovaraju trenutni međunarodni odnosi i administracija u SAD.\n– Haradinaj je okarakterisao Mogerini kao neprijatelja Kosova i prvi put smo u situaciji da su Mogerini, Han, SAD, Francuska, Rusija saglasne da je potreban kompromis – rekao je Dačić.\nTakav stav ne dijele Njemačka i Velika Britanija, koja, dodaje, ima tradicionalno negativan odnos prema Srbiji, dok Njemačka gaji strahove zbog rješenja koje bi tumačili kao promjenu granica.


Vuk Jeremić: "Nismo više u koaliciji sa Draganom Đilasom zbog njegovog sastanka sa Aleksandrom Vučićem" - Portal Iz Prve Ruke\nPredsednik Narodne stranke Vuk Jeremić izjavio je da ta stranka više nije u koaliciji sa Strankom slobode i pravde Dragana Đilasa zbog, kako je rekao, „zaprepašćujućeg sastanka“ Dragana Đilasa i predsednika SNS-a i Srbije Aleksandra Vučića i zbog „nagle promene stava“ SSP-a o sankcijama protiv Rusije.\n„Ne možete pre nego što su prebrojani glasovi u Beogradu da odete na vanistitucionalan razgovor kod Vučića, a da su svi u koaliciji protiv toga. Pored toga, za razliku od Narodne stranke koja se nije izjašnjavala, SSP je u kampanji nedvosmisleno govorio da je protiv sankcija Rusiji, a onda posle izbora – bam, oni su odjednom za sankcije. Čekajte, polako, koje sankcije, niko nije još ni rekao o kojim je merama reč“, rekao je Jeremić TV Prva.\nOn je naveo da će „doći do jasne diferencijacije“ između Narodne stranke i SSP i u Skupštini Srbije.\n„Mi ćemo se zalagati za naš ekonomski program, po kojem se, na primer, moraju smanjiti akcize za gorivo mnogo više nego što su sada smanjene, kao i ukinuti akcize na struju, koje su vanredna mera iz 2015. godine, i hitno povećati subvencije poljoprivrednicima. Govori se o nestašici hrane, a imamo najmanje subvencije u regionu. Moramo da razmišljamo o strateškim ulaganjima, ali ne u nacionalni stadion ili prenose engleske Premijer lige u fudbalu“, rekao je Jeremić.\nKako je saopštila Narodna stranka, Jeremić je dodao da bi prilikom odlučivanja o sankcijama protiv Rusije trebalo voditi računa o svom nacionalnom interesu na Kosovu i Metohiji, jer Rusija ima pravo da uloži veto u Savetu bezbednosti na članstvo Prištine u UN, kao i o svojim ekonomskim interesima, jer bi u slučaju uvođenja sankcija cena gasa u Srbiji mogla da bude veća i dva i po puta.\n„Moramo da pokušamo da izađemo iz te situacije na diplomatski način i da pre bilo kakve odluke o tome raspravljamo u parlamentu, a da se manje oslanjamo na činjenje jednog čoveka, predsednika Srbije Aleksandra Vučića. Vlast bi u parlamentarnoj raspravi trebalo da predoči sve posledice uvođenja i neuvođenja sankcija Rusiji“, rekao je on.\n„Evropski put Srbije znači usklađivanje prvenstveno unutrašnjih prilika tako da Srbija funkcioniše kao moderna evropska država i Narodna stranka to podržava. Samo članstvo u EU ovog trenutka nije u realnosti na stolu“, zaključio je Jeremić.\nRelated Topics:Aleksandar Vučićdragan đilasIzboriRusijaSkupština SrbijeSRBIJATV PrvaVuk Jeremić\nHronika50 minuta ago


Riješiti pitanje smještaja Fakulteta fizičkog vaspitanja i sporta | Palelive.com\nPočetna Novosti Aktuelnosti Riješiti pitanje smještaja Fakulteta fizičkog vaspitanja i sporta\nRiješiti pitanje smještaja Fakulteta fizičkog vaspitanja i sporta\nGradonačelnik Istočnog Sarajeva Nenad Vuković, koji je danas posjetio Fakultet fizičkog vaspitanja i sporta na Palama, rekao je da je najbitnije trajno riješiti pitanje smještaja ovog fakulteta, koji bi, kako je naveo, mogao da bude preseljen u prostor nekadašnjeg Studentskog centra Koran.\n„Uvjereni smo da Vlada Republike Srpske podržava takvo rješenje, da fakultet bude preseljen na Koran, iako postoje problemi s obzirom na to da je objekat dugo predmet stečajnog postupka između Olimpijskog centra „Jahorina“ i preduzeća UPI koje danas ne postoji. Biće potrebna adaptacija jer taj objekat nije prilagođen potrebama ovog fakulteta“, rekao je novinarima Vuković, koji je danas posjetio Fakultet fizičkog vaspitanja i sporta zajedno sa predsjednikom Skupštine grada Miroslavom Lučićem.\nVuković je izrazio nadu da će problem biti riješen i da će Vlada dodijeliti objekat Fakultetu, napominjući da je to bolje rješenje od trenutnog.\nOn je rekao da postoje dvije opcije za rješavanje statusnog pitanja Fakulteta, te podsjetio da je ranije bilo pokušaja da bude smješten u dvoranu „Peki“ na Palama budući da je Skupština opštine Pale ranije dodijelila prostor Univerzitetu Istočno Sarajevo za konačan smještaj, ali da Rektorat i Ministarstvo obrazovanja i sporta nisu mogli da pronađu novac da taj prostor bude priveden namjeni.\nVuković je naglasio da je ovaj fakultet važan isto kao i ostalih sedam fakulteta koji imaju sjedište na području grada.\n„Sa dekanom smo razgovarali o nekoliko važnih tema, a najbitnije za ovaj fakultet jeste njegovo statusno pitanje. Fakultet je došao u ozbiljnu fazu razvijenosti i postigao renome ozbiljnog fakulteta u BiH koji je priznat, ali svojom lokacijom na Stambolčiću narušava ugled“, napomenuo je Vuković.\nVuković je naveo da su razgovarali i o budućoj olimpijadi mladih „EJOF 2019“ koja će biti održana u Istočnom Sarajevu i Sarajevu, odnosno o angažovanju velikog broja volontera neophodnih u organizovanju tako velikog takmičenja, te istakao da se u tom dijelu najviše očekuje od Fakulteta fizičkog vaspitanja i sporta.\nVuković je odao veliko priznanje upravi Fakulteta, koja raspolaže sa stoodstotnim sopstvenim nastavnim kadrom, ističući da je došlo vrijeme da nakon 25 godina fakulteti Univerziteta u Istočnom Sarajevu moraju imati vlastiti kadar.\nDekan Fakuleteta fizičkog vaspitanja i sporta Borislav Cicović rekao je da na ovom fakultetu žele da se razvijaju, te da bi tom poslu mogli više da se posvete ako bi prešli na područje bivšeg studentskog centra na Koranu.\n„Tamo postoji i bazen koji bi mogla da koriste i djeca osnovnih i srednjih škola. Da biste bili u vrhu osnovno je da imate svoj smještaj i lokaciju, a mi smo ovdje izdvojeni. Održavamo nastavu, trudimo se što bolje, ali smo udaljeni od Pala desetak kilometara, što je veoma teško i za studente i za nastavno osoblje, pogotovo u zimskim uslovima. Za nastavak rada i saradnju sa drugim fakultetima bilo bi bolje da pređemo u gradsko jezgro opštine Pale“, navodi Cicović.\nOn je naglasio da je na Vladi Republike Srpske da odluči da li će Fakultetu ustupiti dio sportsko-poslovnog centra Koran koji prema katastarskim česticama i pripada Vladi.\n„Vidjećemo, a iskreno se nadamo i svjesni smo da i oni žele što bolji prosperitet Univerzitetu Istočnom Sarajevu, fakultetima, gradu i opštini Pale. Kada je riječ o dvorani `Peki` nismo sigurni da je ona adekvatno napravljena za nas, jer bi morala da se ulažu dodatna sredstva. Na drugima je da vide šta je bolje i prihvatljivije“, poručuje Cicović.\nOn je naveo da je zgrada Fakulteta starija od 100 godina, da je zaposleno 30 profesora, te da studije pohađa 500 studenata.\nCicović je zahvalio gradonačelniku i predsjedniku Skupštine grada za posjetu i sportske lopte koje su uručili fakultetu kao znak podrške.\nPrethodni članakPromocija ruskih državnih stipendija u Banjaluci, Trebinju i na Palama\nNaredni članakRekordna posjećenost „Ski-openinga“


Završnica takmičenja za rukometašice Bora 2 i stonotenisere – RADIO TELEVIZIJA BOR\nZavršnica takmičenja za rukometašice Bora 2 i stonotenisere\nBOR – Rukometašice ekipe Bor 2 u subotu u 18 sati i 30 minuta igraju prvu utakmicu baraža Prve regionalne lige grupa Istok B za ulazak u Super B ligu Srbije protiv prvoplasirane ekipe i grupi istok A tima Vlasotinca. Pobednik ovog meča igraće sa boljom ekipom iz duela Sloga – Aris za plasman u viši rang takmičenja\nU velikoj sali sportskog centra „Bobana Momčilović Veličković“ u subotu od 10 sati biće održana dva završna turnira u stonom tenisu u dve lige Stonoteniskog saveza centralne Srbije, na kome učestvuje ukupno 10 ekipa iz šireg regiona Srbije. Prvom timu Stonoteniskog kluba Bor potreban je samo jedan set, a drugom timu jedna pobeda da bi se plasirali u viši rang takmičenja.\nFudbaleri Bora u 26 kolu Zone istok dočekuju BSK iz Bogovine, a Slatina gostuje prvoplasiranom Dunavu iz Prahova.\nU Borskoj okružnoj ligi fudbaleri Zlota u nedelju u 17 sati gostuju u Leskovu ekipi Polet. Brestovac u istom terminu dočekuje BSK, Nemetali u Donjoj Beloj Reci dočekuju Radnički , a Šarbanovac gostuje Poreču u Donjem Milanovcu.\nTags: Bor, bor 2, borska okružna liga, fudbal, grad bor, rukometasice, stonoteniseri, zona istokđ\nPrevious Više od 600 učesnika na krosu RTS-a u Boru\nNext Na Krosu RTS-a u Majdanpeku trčalo 400 učenika\nPrva pobeda rukometašica Bora 2 u baražu\nBorska teniserka Staša Srbulović peta na OI u Brazilu\nBorski stonoteniseri plasirali se u viši rang takmičenja\nSutra konstitutivna sednica Skupštine grada Bora\nProdužen rok za prijavu na Konkurs za sufinansiranje ugradnje solarnih panela\nUskoro u Boru Nemački informativni centar za migracije,obrazovanje i karijeru\nUhapšena dvojica Borana zbog krađe\nU Boru uhapšen Zaječarac zbog droge\n2 minuta ago Dejan Đorđević\n3 minuta ago Dejan Đorđević\n5 minuta ago Ljiljana Đorđević\n7 minuta ago Danijela Novović\n9 minuta ago Goran Gramic


Biznis.ba - Zvizdić: Poruke sa Samita pozitivne za BiH\nZvizdić: Poruke sa Samita pozitivne za BiH\nT. C. 18:06 / 02.08.2017.\nPredsjedavajući Vijeća ministara BiH Denis Zvizdić izjavio je danas, na pres-konferenciji u Podgorici, da je na Samitu Jadranske povelje potvrđena opredijeljenost svih zemalja zapadnog Balkana na realizaciji projekata koje BiH vode ka članstvu u Evropskoj uniju.\n- Što je najvažniji zajednički cilj zemalja zapadnog Balkana, koji omogućava da jačamo našu regionalnu saradnju u političkom, ekonomskom i društvenom smislu - istakao je.\nDrugi važan detalj na Samitu, rekao je dalje predsjedavajući Vijeća ministara BiH, je što su se mogle čuti poruke regionalne saradnje, mira, stabilizacije, pomirenja, evropskih integracija i NATO integracija.\n- To je sve neophodno da bi zapadni Balkan nastavio svoju evropsku perspektivu, ekonomski razvoj da bi ojačao vladavinu prava, poboljšao životni standard i da bi bio u stanju u integrativnom smislu postati dio velike porodice evropskih zemalja - rekao je Zvizdić na pre-konferenciji u Podgorici.\nNaglasio je da su za Bosnu i Hercegovinu važna dva vanjskopolitička cilja - dobijanje kandidatskog statusa za članstvu u Evropskoj uniji, što se očekuje u narednoj godini i aktivacija MAP-a za članstvo u NATO.\nRealizacija navedenih ciljeva, po riječima Zvizdića, dovest će do stabilizacije prilika u BiH i omogućiti da se na ispravan način valoriziraju potencijali države u smislu ekonomskog razvoja i stvaranja pretpostavki za budući prosperitet BiH.\nZvizdić je ukazao da je govor potpredsjednika SAD-a Mikea Pencea na Samitu "ulio optimizam i dao novu nadu potvrđujući da zapadni Balkan ostaje u fokusu interesa SAD-a i njihovih evropskih partnera".\n- Poruke sa Samita su pozitivne za BiH, koja nastavlja putem euroatlanskih integracija - zaključio je na pres-konferenciji Zvizdić na kojoj je pohvalio organizaciju Samita i uputio zahvalnost za visok nivo posvećenosti, gostoprimstva i odgovornosti Crne Gore kao zemlje domaćina.


Migrant preminuo u KCUS-u od povreda, porodica optužuje zaštitara kampa\nSARAJEVO Tokom vikenda preminuo 53-godišnji Ahmed Mahmud Omar\nNjegova porodica navodi da je preminuo usljed povreda zadobivenih od zaštitara koji je anagažiran u ovom kampu\nAvaz.ba / N1 04.05.2020\nSARAJEVO Migrant preminuo u KCUS-u od povreda, porodica optužuje zaštitara kampa\nMigrant boravio u kampu Ušivak\nU Sarajevu je tokom vikenda preminuo 53-godišnji Ahmed Mahmud Omar, migrant koji je sa porodicom proteklih mjeseci boravio u kampu Ušivak. Njegova porodica navodi da je preminuo usljed povreda zadobivenih od zaštitara koji je angažiran u ovom kampu.\nMuhamed, sin preminulog muškarca, jedan od četvero djece koja su ostala bez oca, ispričao je za N1 kako se krajem marta dogodila situacija u kojoj je nastao konflikt između grupe Pakistanaca i grupe Kurda koji borave u kampu, ali kako povrede njegovom ocu nije nanio drugi migrant nego zaštitar koji radi u ovom kampu.\nNisu imali informaciju\nKazao je kako je, nakon zadobivenih povreda, prva agonija počela pokušajima njegove majke da supruga smjesti u bolnicu s obzirom na to da je nakon udaraca koje je zadobio, povraćao krv te bio u nesvjesnom stanju i kako je jedina zdravstvena ustanova koja je pristala primiti migranta Klinički centar Univerziteta u Sarajevu.\nMuhamed kaže i kako duže od mjesec nisu imali informaciju o zdravstvenom stanju oca te da su tokom vikenda dobili informaciju da je preminuo.\nOglasio se šef Misije IOM-a u BiH\nO ovom slučaju oglasio se i šef misije IOM-a u BiH Piter van der Overart (Peter Van der Auweraert).\n- U toku je istražni postupak tako da ne mogu komentirati u kojem smjeru ide, istraga se provodi pod nazdorom Tužilaštva KS i uzete su izjavu svjedoka, od same porodice i drugih korisnika kampa koji su prisustvovali sukobu. Postoje tvrdnje o uključenosti zaštitara i one su podijeljene sa istražnim organima i od strane zaposlenika IOM-a i od svjedoka, uključujući i porodicu preminulog. I druge tvrdnje su podijeljene - naveo je Piter van der Overart, šef Misije IOM-a u BiH.\nDodaje da IOM i partneri u centrima (DRC, "Pomozi.ba", UNHCR i UNICEF između ostalih u Ušivku) imaju nultu toleranciju na nasilje nad migrantima.\n- Ukoliko se ovakva saznanja potvrde, IOM zahtijeva od nadležne zaštitarske agencije da odmah suspendira osobu o kojoj se radi, da informira lokalnu policiju te uključi migrante na koje se situacija odnosi u podizanje krivične optužbe protiv počinioca. Ja sam zatražio od policije i pravosuđa u Sarajevu da osiguraju fer, efikasnu i transparentnu istragu u skladu sa procedurama i Krivičnim zakonom BiH - naveo je Van der Overart.\nIz Tužilaštva KS potvrdili su da rade na predmetu i da je nakon smrti izdata naredba za obdukciju tijela umrlog kako bi se utvrdio uzrok smrti.\nMigranti napuštaju zloglasni kamp na ostrvu\n03.05.2020 u 19:26\nMigranti Ušivak Sarajevo


Gusta agenda na Andrićevom vencu - Srbi s Kosova i Pupovac\nGusta agenda na Andrićevom vencu – Srbi s Kosova i Pupovac\nVesti Autor:Maja Đurić06. okt. 201719:11 > 19:17\nOvog 6. oktobra, gusta agenda na Andrićevom vencu... U fokusu razgovora predsednika Srbije Aleksandra Vučića i njegovih gostiju u Predsedništvu - predstojeći lokalni izbori na Kosovu i Metohiji, ali i pitanje odnosa Hrvatske i Srbije.\nNa razgovor kod predsednika Srbije, prvi su se uputili predstavnici Srba sa Kosova i to u danu kada od ministra spoljnih poslova Kosova stiže poruka: Priština samo zarad dijaloga sa Beogradom, možda odustane od zahteva za članstvo u UNESKO.\n„Mi smo napravili mnogo ustupaka, ne zbog sopstvenog neznanja, već da bismo pomogli Srbiji da dođe do pomirenja i to ne treba zaboraviti. Čak je i naša odluka da se povučemo pred potvrdu prijema u Interpol bila jasni pokazatelj da mi pomažemo proces dijaloga a mi sada ozbiljno razmatramo mogućnost da ne tražimo članstvu u UNESKO“, izjavio je Bedžet Pacoli, ministar spoljnih poslova Kosova.\n„Članstvo nije moguće sve da ga želi Pacoli ili bilo ko drugi“, izričit je direktor Kancelarije za Kosovo i Metohiju Marko Đurić i dodaje – sve više sazrevaju međunarodne okolnosti u kojima to postaje jasno, ne samo Srbiji.\n„Je l’ to onaj isti Pacoli koji je pre nekoliko dana rekao da oni imaju većinu za glasanje u UNESCO, koji je tvrdio da imaju 15 novih država, pa sada kada se ispostavilo da to nije bilo istina – sada izmišlja neke nove razloge očigledno? Nije dobro da se mimo dijaloga i bez dogovora pokušava članstvo u međunarodnim organizacijama, posebno jer pokrajnama nije mesto u međunarodnim organizacijama“, kaže Đurić.\nNa dnevnom redu i lokalni izbori na Kosovu i Metohiji, koji slede 22.oktobara. Srpska lista ohrabrena je podrškom Aleksandra Vučića, čija je poruka da treba sprečiti pokušaje razbijanja jedinstva, jer – kaže Vučić – pitanje jedinstva Srba je pitanje opstanka na KiM.\nVučić: Dva miliona evra za srpske centre u Vukovaru i Kninu\n„Uvek kada dođemo u Beograd, imamo prevelike zahteve ili molbe za našu državu i uvek smo nailazili na veliko razumevanje, a danas je Aleksandar Vučić imao samo jednu molibu za nas: budite jedinstveni i bićemo jedinstveni. 22. oktobra pokazaćemo jedinstvo“, izjavio je Goran Rakić, gradonačelnik Severne Mitrovice.\nSvoj termin u Predsedništvu imao je i predsednik Srpskog nacionalnog veća u Hrvatskoj Milorad Pupovac. Izjava za medije nije bilo, tek u kratkom saopštenju se navodi: Vučić pozdravlja inicijativu za obnovu Srpskog doma u Vukovaru i Srpskog centra u Kninu, obećava dva miliona evra pomoći i spreman je da o odnosu Srbije i Hrvatske razgovara sa hrvatskim zvaničnicima.\nAleksandar VučićMilorad PupovacSrpska lista\n21. jun. 2022 296


Beta 24. septembra 2017. 09:25\nČlanovi inicijative pozvali su medije, portale, veb strane organizacija, društvene mreže gradjana da u četvrtak, 28. septembra, u podne zamrače ekrane ili da tokom tog dana obeleže svoja štampana izdanja crnim znakom koji simbolizira, kako se navodi, „medijski mrak sa kojim se već godinama suočavamo u Srbiji“.\nKako su organizatori naveli, odluka o zajedničkoj akciji doneta je u petak, 22. septembra, u „nedelji u kojoj su kulminirali napadi na slobodu medija i integritet i egzistenciju nezavisnih novinara“.\n„U samo jednom danu ugašene su Vranjske, dogodili su se napadi na istraživačkog novinara KRIK od partije na vlasti, a novinarke su ponovo bile meta napada na naslovnoj strani lista Informer“, piše u saopštenju.\nOcenjuje se da su gašenje Vranjskih i štrajk gladju njihovog vlasnika i glavnog i odgovornog urednika Vukašina Obradovića „simboli situacije u kojoj se nalazi ogromna većina drugih nezavisnih medija u Srbiji, kao i sloboda medija u celini“.\n„Ova grupa predstavlja i odgovor gradjana Srbije na konstantno urušavanje slobode medija i izražavanja, na nacionalnom i lokalnom nivou. Grupa će organizovati zajedničke akcije u borbi za Vranjske i slobodu medija i izražavanja, a informisaće i domaću i medjunarodnu javnost o kršenju slobode medija u Srbiji“, stoji u saopštenju.\nU akciji učestvuju i dnevni list Danas, Fondacija Slavko Ćuruvija, Gradjanske inicijative, Helsinški odbor za ljudska prava, Južne vesti, Komitet prava za ljudska prava (YUCOM), Mreža za istraživanje kriminala i korupcije (KRIK), Kuća ljudskih prava, Lokal Pres – Asocijacija lokalnih i nezavisnih medija, Media i reform centar Niš.


PU Gradiška: "Ramer" na putevima od danas do 26. oktobra | mojKontakt portal\nPU Gradiška: “Ramer” na putevima od danas do 26. oktobra\n10. 10. 2017. novakcickovicapp_vijesti\nRadar “Ramer” od danas do 26. oktobra pojačano će kontrolisati učesnike u saobraćaju na području nadležnosti Policijske uprave Gradiška gdje su od početka godine do septembra evidentirane 373 saobraćajne nezgode, od 124 zbog neprilagođene brzine kretanja vozila.\nRadarski sistem “Ramer” namijenjen je za digitalno snimanje prekršaja prekoračenja brzine, odnosno evidentiranje brzine bez prisustva policijskih službenika i bez zaustavljanja vozila, saopšteno je iz Policijske uprave Gradiška.\nIz policije podsjećaju da mobilni radarski sistem funkcioniše u svim vremenskim uslovima, a poseban efekat postiže u noćnim uslovima.\nRadar “Ramer” mjeri brzinu vozila na udaljenosti od 500 metara i u više saobraćajnih traka u oba pravca. Ovaj radarski sistem smanjuje i mogućnost korupcije, jer svaki od uređaja ima memoriju na koju policijski službenik ne može da utiče.\nVozačima koji počine prekršaj evidentiran “Ramerom”, obavještenje o učinjenom prekršaju dostavlja se na prijavljenu adresu prebivališta.


Poznato je da se akne najčešće javljaju u pubertetu i predstavljaju jedan od glavnih problema tinejdžera. U želji da ih se reše, mnogi pribegavaju različitim metodama zbog čega ostaju ožiljci, pa se tako problem samo prolongira.\nMeđutim, nije retkost ni da se akne pojave kod odraslih osoba. Pripadnice ženskog pola najčešće pribegavaju upotrebi teških pudera kako bi prikrile ovaj problem, što prouzrokuje samo još goru situaciju.\nPravi uzrok nastanka akni nije zasigurno određen, ali se smatra da je jedan od glavnih razloga nivo hormona u krvi, i to muških hormona. Ukoliko je nivo testosterona u krvi veći, veća je i verovatnoća da doći do nastanka akni.\nČak i kada akne nestanu, one ostavljaju svoj „trag“ u vidu ožiljaka, pa se postavlja pitanje kako ih se definitivno rešiti.\nEfikasno rešenje pruža laser Lumenis M22. Pored drugih problema koji nestaju korišćenjem ovog aparata, on je izuzetno uspešan „borac“ i kada se radi o ožiljcima od akni.\nLumenis M22 se prilagođava apsolutno svim tipovima kože. U pitanju je neinvazivna metoda koja uz pomoć modula „ResurfX“ ovog lasera, čini da uporni ožiljci konačno nestanu.\nTakođe, u okviru ovog lasera postoji i IPL modul koji uklanja problem upaljenih akni.\nOvi tretmani traju od 15 do 30 minuta, a vaša koža je regenerisana i podmlađena.\nUkoliko ste do sada mislili da ne postoji rešenje i da su ožiljci nešto sa čime se ne može izaći na kraj, Lumenis M22 je tu da vas ubedi u suprotno!\nAko imate neko pitanje na koje nismo odgovorili u ovom tekstu ili želite da zakažete vaš termin, slobodno nas pozovite na 062/28-79-38 ili 011/40-20-990.


14. decembra 2018. – Čupava Keleraba\n14. decembra 2018. 14. decembra 2018. LoCky\nU Kulturnom centru Zrenjanina, u petak, 4. januara 2019. biće održan veliki novogodišnji koncert Zrenjaninske filharmonije i Novosadskog Big Benda pod nazivom: „Velika filmska avantura“. U okviru novogodišnjeg muzičkog programa nastupaju i solisti – tri tenora: Dušan Svilar, Mattia Zanatta i Stevan Karanac. Dirigent je Fedor Vrtačnik. Koncert počinje u 20 časova a karte se prodaju od četvrtka, 20. decembra, na biletarnici Kulturnog centra Zrenjanina, svakog radnog dana i subotom od 10 do 12 i od 18 do 20 časova po ceni od 1000 i 1200 dinara. U prodaji je…\nMuzikaDušan Svilar, Kulturni centar Zrenjanina, najava, Novosadski Big Band, vesti, Zrenjaninska filharmonijaLeave a comment\nPerformans „Izvolite prisustvovati!“ u MSUB\nUmetnička grupa iz Zagreba Gorgona Nova gostuje u četvrtak, 20. decembra 2018. godine u 20 časova u Muzeju savremene umetnosti i održaće performans „Izvolite prisustvovati!“ na drugom nivou izložbenog prostora u delu izložbe Sekvence, koji je posvećen neoavangardama. Ovaj multimedijalni nastup sastoji se od filma, rok gitarskog nojza i koristi tekstove grupe Gorgona iz šezdesetih godina 20. veka. Performans „Izvolite prisustvovati!“ odlikuje tipična gorgonaška ironija, humor koji nikoga ne vređa, groteska i apsurd. Osmišljen kao omaž avangardnom gorgonaškom duhu, performans pokušava da nam približi misli, ideje, atmosferu i neizostavni humor Gorgone – čuvene zagrebačke umetničke…\nFilm, umetnost i pozorišteGorgona Nova, Izvolite prisustvovati, Muzej savremene umetnosti Beograd, najava, performans, vestiLeave a comment\nNovo izdanje „Kuvarovih kletvi i drugih gadosti“ na makedonskom\nIzdavačka kuća Ikona iz Skoplja nedavno je objavila novo izdanje najpoznatijeg romana Srđana V. Tešina Kuvarove kletve i druge gadosti na makedonskom jeziku – Клетвите на готвачот и други гадости. Roman je 2012. godine na srpski jezik prevela Jasmina Aleksova. Reizdanje ovog romana u Makedoniji još jedna je potvrda njegovog regionalnog uspeha i nesumnjive aktuelnosti, čija priča je postala jedna od najupečatljivih metafora srpske književnosti o poslednje dve decenije našeg života. Podsećanja radi, u Sloveniji je ovaj Tešinov roman objavljen 2009. godine u ediciji Aleph, u prevodu Sonje Polanc, pod…\nKnjiževna oazaArhipelag, Kuvarove kletve i druge gadosti, novosti, Srđan V. Tešin, vestiLeave a comment\nTradicionalni koncert orkestra Škole za muzičke talente u Ćupriji\nTradicionalni koncert orkestra Škole za muzičke talente u Ćupriji, koja ove godine proslavlja i 45. rođendan, biće održan u subotu, 22 . decembra, u 19 časova, u sali Škole za osnovno muzičko obrazovanje „Dušan Skovran“. Organizacijom ovog koncerta Ustanova kulture završava sa programom za 2018. godinu. Pozivamo vas da zajedno proslavimo ovaj značajan jubilej škole, kao i kraj godine i zahvaljujemo na saradnji u nadi da će sledeće godine biti još intenzivnija i uspešnija! Karte za koncert su besplatne i numerisane i možete ih preuzeti 20. i 21. decembra u…\nMuzikakoncert, najava, Škola za muzičke talente Ćuprija, UK Ćuprija, vestiLeave a comment\nFenomen pozorišta ljudskoj civilizaiji poznat je još mnogo vremena pre nove ere, a svoj moderni oblik poprima u doba antičke Grčke. Ovaj podatak upućuje na to da ono igra izuzetno važnu ulogu u sferi našeg kulturološkog razvitka, koji se očitava kroz prizmu humanistike. Pozorište kao takvo je kroz milenijume doživelo jednu vrstu modernizcije i inovacije, ali je u svojoj srži ipak uspelo da očuva duh klasičnog i tradicionalnog ustrojstva. Shodno tome, danas razgovaramo sa Nikolom Bešlićem, osnivačem i glavnim urednikom portala „Hoću (u) pozorište“, koji je za nepune dve godine…\nFilm, umetnost i pozorišteAutor: Milica Milošević, Hoću u pozorište, intervju, Nikola Bešlić, portal, pozorište, predstaveLeave a comment\nUpoznajte Kinu na Vračaru\nKina: Uspon zmaja Božidarac u saradnji sa Institutom Konfucije vas poziva da prisustvujete jedinstvenom celodnevnom događaju i upoznate Kinu kroz manifestaciju Kina: Uspon zmaja tokom subote, 15.decembra u Božidarcu. Glavna ideja je da građanima približimo kulturu Narodne republike Kine koje je postala jedan od glavnih motora globalnog razvoja. U 2018. godini Kina proslavlja 40 godina privrednih reformi koje su zaslužne za njen uspeh. Naša država i glavni grad postali su deo inicijative Jedan pojas, jedan put i time se približavamo ovoj nama dalekoj državi. Tokom subote posetioci će imati priliku…\nPriroda i društvoBožidarac, Institut Konfucije, Kina, Kina: Uspon zmaja, najava, vestiLeave a comment\n„Krštenje Klio“ Nikole Giljena u „Dereti“\nMera istorije nije samo njeno mesto u prošlosti, sadašnjosti ili budućnosti jednog naroda, ili čovečanstva u celosti. Njena mera zapravo je njeno mesto u večnosti, iako su pojmovi večnosti i istorije na izvestan način suprotstavljeni. U tom smislu ova knjiga je i priča o istoriji kao procesu usmerenom ka večnosti i priča o večnosti kao etalonu istorije. Knjiga Krštenje Klio Nikole Giljena precizno nam objašnjava šta je istorija kao proces a šta kao nauka, i donosi nam odgovor na pitanje koji je najpravilniji pogled na istoriju kao proces i kao nauku. Ova…\nKnjiževna oazaDereta, Krštenje Kilo, Nikola Giljen, noosti, vestiLeave a comment